title: Juan Manuel

text: Teos jakautuu viiteen osaan. Ensimmäinen, laajin ja tunnetuin osa sisältää viitisenkymmentä tarinaa. Jokaisen tarinan kehyskertomuksessa kreivi Lucanor esittää neuvonantajalleen Patroniolle jonkin häntä kohdanneen ongelman, mihin Patronio vastaa kertomalla fiktiivisen tarinan. Osa tarinoiden ideoista peräisin vanhemmista lähteistä, osa on muokattuja kansantaruja tai historiallisia kertomuksia ja osa Juan Manuelin omia luomuksia. Kaikki tarinat kerrotaan vahvasti sydänkeskiaikaisessa viitekehyksessä, väliin ajan tapahtumiin ja tunnettuihin henkilöihin liittyen. Juan Manuelin erinomainen kyky kuvata ympäröivää todellisuutta ja tulkita sen ilmiöitä tulee näissä tarinoissa hienosti esille, ja niitä voidaan täydellä syyllä pitää eräinä varhaisimmista novelleista sanan nykyisessä merkityksessä. Teoksessa tavataan ensi kertaa kirjallisessa muodossa monia sittemmin länsimaiseen perinteeseen kotoutuneita tarina-aiheita. Muun muassa H.C. Andersenin kertomana tunnettu "Keisarin uudet vaatteet" ja Shakespearen "Kuinka äkäpussi kesytetään" ovat vanhimpina tunnettuina versioina mukana Patronion tarinoiden joukossa.


title: Juan Manuel

text: Kirjan toisessa osassa Patronio esittelee kreiville satakunta sananlaskua. Kolmannessa osassa hän esittää kreivin pyynnöstä viitisenkymmentä vaikeammin tulkittavaa lausumaa erilaisista asioista. Nämä pohjautuvat usein homonyymien runsaalle käytölle. Neljännen osan noin kolmekymmentä lausumaa ovat jo erittäin vaikeasti tulkittavissa; lukijan tehtäväksi jää muodostaa järkeviä lauseita Patronion esittelemistä näennäisen irrationaalisista "sanapalapeleistä". Kirjan päättää viidennessä osassa Patronion lyhyt saarnamainen puhe hengellisistä asioista ja kristinuskon perusperiaatteista, sillä tuohon asti teoksessa on käsitelty, ajan oloon poikkeuksellisesti, pääasiassa maallisen elämän asioita.


title: Juan Manuel

text: Juan Manuel pyrki kirjoittamaan teoksensa mahdollisimman yksinkertaisessa ja ymmärrettävässä muodossa. Hän kirjoitti kastilian kielellä, vaikka tuohon aikaan latina oli kirjallisuuden ehdoton ykköskieli. Tämä viittaa siihen, että hän pyrki tavoittamaan laajemman yleisön ja suuntasi sanansa pääasiallisesti maallikoille. Useimmiten kyseessä olivat hänen itsensä kaltaiset yläluokan jäsenet, mutta Juan Manuel oli tietoinen myös siitä, että hänen teoksiaan luettiin ääneen suuremmille joukoille lukutaidottomia ihmisiä, kuten tuolloin oli tapana.


title: Juan Manuel

text: Kirjailijana hän oli nimenomaan kiinnostunut arkielämästä, tyypillisten maallisten ongelmien pohtimisesta ja lukijoidensa hyvinvoinnista niin maallisessa kuin hengellisessäkin mielessä. Hän seuraa monessa mielessä ihailemansa Alfonso X Viisaan aloittamaa kirjallista perinnettä, mutta toimii tietoisemmin uutta luovana ja kehittelevänä kirjailijana.


title: Samantha Murray

text: Samantha Murray (s. 9. lokakuuta 1987 Stockport) on englantilainen tennispelaaja. Parhaimmillaan hän on ollut kaksinpelissä WTA-listan sijalla 165 syyskuussa 2013. Hän on voittanut urallaan yhden ITF-turnauksen kaksinpelissä ja kymmenen nelinpelissä.


title: Samantha Murray

text: Murray pelasi WTA-turnauksen pääsarjassa ensimmäisen kerran Aegon Classic -turnauksessa vuonna 2011.


title: Cronvall

text: Cronvall on sukunimi:


title: Boris Golitsyn

text: Boris Borisovitš Golitsyn (; 2. maaliskuuta 1862 Pietari – 17. toukokuuta 1916 lähellä Pietaria) oli venäläinen fyysikko, joka tunnetaan seismografin kehittäjänä. Hän kuului Golitsynin vanhaan ruhtinassukuun.


title: Boris Golitsyn

text: Golitsyn kävi alun perin Venäjän laivastoakatemian ja liittyi maan laivastoon, mutta hän jätti aktiivipalveluksen vuonna 1887 ja omistautui tieteelliselle työlle. Hän asui joitain vuosia Strasbourgissa, kunnes hänet nimitettiin 1891 Moskovan yliopiston dosentiksi ja 1893 Tarton yliopiston professoriksi. Vuonna 1908 Golitsyn kutsuttiin Pietarin tiedeakatemian jäseneksi ja 1913 hänet nimitettiin Pietarin geofyysisen keskusobservatorion johtajaksi. Hänet vihittiin myös Manchesterin yliopiston kunniatohtoriksi 1910.


title: Boris Golitsyn

text: Golitsynin varhainen tutkimus keskittyi spektroskopiaan, mutta myöhemmin hän siirtyi seismologian pariin. Hän keksi vuonna 1906 ensimmäisen tehokkaan sähkömagneettisen seismografin ja kehitteli siitä 1911 parannetun version, joka käytännössä vastasi nykyäänkin käytössä olevia seismografeja. Golitsyn oli myös ensimmäisiä, jotka ehdottivat räjäytysten käyttöä maan sisäisten rakenteiden tutkimiseen ja hän perusti seismisten tutkimusasemien ketjun eri puolille Venäjää. Hänen työnsä toi Venäjän seismologialle kansainvälistä tunnustusta. Vuonna 1911 Golitsynistä tuli kansainvälisen seismologisen yhdistyksen puheenjohtaja.


title: Netanyan joukkomurha

text: Netanyan joukkomurha oli Hamasin itsemurhaisku Netanyassa 27. maaliskuuta 2002. Israel käynnisti sotilasoperaation ja otti Länsirannan palestiinalaiskaupungit valvontaansa. Pääepäilty ja Hamasin komentaja Omar Jabar pidätettiin maaliskuussa 2008 Länsirannalla.


title: Merkistökrakkaus

text: Merkistökrakkaus on yksi tietojärjetelmiin krakkaamisen muoto, jossa käytetään hyväksi järjestelmän tapaa käsitellä merkistöjä ja eri merkkejä. Järjestelmä ei esimerkiksi välttämättä ymmärrä isojen ja pienien kirjaimien eroa, ja voi tulkita ne samoiksi, aiheuttaen tietojen joutumista vääriin käsiin. Esimerkkinä kaksi eri käyttäjää nimimerkeillä "User" ja "user", jotka saatettaisiin tulkita samoiksi. Yleensä tietojärjestelmät ja järjestelmien tekijät kuitenkin osaavat suodattaa tämän kaltaiset ongelmat.


title: Cronvall (yritys)

text: Oy Cronvall Ab on vuonna 1878 perustettu suomalainen teknisen alan tuonti- ja tukkuliike, Suomen vanhin alallaan. Yrityksen perusti Helsingissä liikemies Johan Erik Cronvall (JEC). Alkuun yritys oli kattohuopatehdas mutta 1930-luvulla se laajensi toimintaansa teollisuustuotteiden maahantuontiin.


title: Greatest Remix Hits 3

text: Greatest Remix Hits 3 on australialaisen laulajan Kylie Minoguen remixalbumi. Se julkaistiin vain Australiassa 21. elokuuta 1998.


title: Steevy Chong Hue

text: Steevy Chong Hue (s. 26. tammikuuta 1990, Papeete) on tahitilainen jalkapalloilija, pelipaikaltaan hyökkääjä. Hän edustaa tällä hetkellä Tahitin pääsarjassa pelaavaa AS Dragonia.


title: Steevy Chong Hue

text: Chong Hue valittiin toukokuussa 2013 Maanosaliittojen cupiin osallistuneeseen Tahitin maajoukkueeseen. Hän ratkaisi Oseanian mestaruuden Tahitille vuoden 2012 Oseanian-mestaruuskilpailuiden finaalissa Uutta-Kaledoniaa vastaan ja näin Tahiti pääsi osallistumaan Maanosaliittojen cupiin.


title: Martin Stokken

text: Martin Stokken (16. tammikuuta 1923 Snillfjord – 25. maaliskuuta 1984 Trondheim) oli norjalainen maastohiihdon olympiamitalisti, yleisurheilija ja hiihtovalmentaja.


title: Martin Stokken

text: Martin Stokken tuli aluksi tunnetuksi yleisurheilijana. Hän osallistui vuonna 1946 sodan jälkeen Oslossa pidettyihin EM-kisoihin 10 000 metrin juoksuun ja sijoittui kahdeksanneksi. Vuonna 1947 hänestä tuli ensimmäinen norjalainen, joka juoksi 10 000 metriä alle 31 minuutin. Kaksi vuotta myöhemmin eli vuonna 1949 Stokken alitti puolen tunnin rajan neljäntenä juoksijana maailmassa ajalla 29.59,6. Häntä ennen vain suomalaiset Taisto Mäki ja Viljo Heino sekä tšekkitähti Emil Zátopek olivat rikkoneet puolen tunnin haamurajan. Stokken hallitsi pitkiä matkoja kansallisella tasolla vuosina 1946–1951 ja voitti yhdeksäntoista Norjan mestaruutta yleisurheilussa ja hiihdossa.


title: Martin Stokken

text: Stokken osallistui Lontoon kesäkisoihin 1948 10 000 metrille sijoittuen neljänneksi häviten viisi sekuntia pronssimitalisti Bertil Albertssonille ja myöhemmin 5 000 metrille ja oli kymmenes. Neljä vuotta myöhemmin Helsingissä 1952 hän oli Zátopekin hallitsemassa kisassa kymmenes 10 000 metrillä. Stokken toimi Norjan joukkueen lipunkantajana Helsingin olympialaisten avajaisseremoniassa.


title: Martin Stokken

text: Vuoden 1950 yleisurheilun EM-kisoissa Brysselissä hän sijoittui 10 000 metrillä kuudenneksi ja 3 000 metrin esteissä neljänneksi.


title: Martin Stokken

text: Stokken tuli tunnetuksi 1950-luvulla ennen kaikkea hiihtäjänä. Hän oli miesten 4 × 10 kilometrin viestijoukkueessa, joka saavutti pronssia MM-viestissä vuonna 1950 ja hopeaa Oslon olympialaisissa 1952. Stokken oli Cortina d'Ampezzon olympialaisissa 1956 Norjan neljänneksi sijoittuneessa viestijoukkueessa. Yksilölajeissa tuli olympialajeissa kaksi kuudetta sijaa eli Oslon kisoissa 18 kilometrillä ja Cortinassa 15 kilometrillä. MM-kisoissa paras yksilölajisijoitus oli Falunin vuoden 1954 50 kilometrin neljäs sija 9 sekunnin häviöllä suomalaiselle Arvo Viitaselle. Stokken voitti viisi Norjan mestaruutta, neljä 30 kilometrillä ja yhden 50 kilometrillä. Holmenkollenin 50 kilometrin Stokken voitti vuonna 1954.


title: Martin Stokken

text: Lopetettuaan kilpahiihtäjäuransa vuonna 1960, hänestä tuli Norjan naisten hiihtomaajoukkueen valmentaja.


title: Martin Stokken

text: Stokken oli Norjan joukkueen lipunkantajana Helsingin kesäkisojen avajaisissa 1952.


title: Martin Stokken

text: Martin Stokken valittiin Norjan vuoden urheilijaksi vuonna 1949 ja samana vuonna hän sai arvostetun Egebergs-palkinnon vuonna 1949, Morgenbladet-kultamitalin vuonna 1950, ja vuonna 1954 hän sai Holmenkollen-mitalin.


title: Celebesinhedelmälepakko

text: Celebesinhedelmälepakko ("Acerodon celebensis") on Indonesiassa elävä ja hedelmälepakkoihin ("Pteropodidae") kuuluva lepakkolaji. Niiden ravintoon kuuluvat hedelmät ja kookokset.


title: Celebesinhedelmälepakko

text: Nisäkäsnimistötoimikunta on ehdottanut lajille suomenkielistä nimeä "celebesinakerohekko".


title: Tyler Bouck

text: Tyler Bouck (s. 13. tammikuuta 1980 Camrose, Alberta, Kanada) on kanadalainen entinen jääkiekkoilija, pelipaikaltaan vasen laitahyökkääjä. Hän pelasi urallaan NHL:ssä yhteensä 91 runkosarja- ja kaksi playoff-ottelua tehopistein 4+8=12 sekä keräten 93 jäähyminuuttia. Bouck pelasi suurimman osan urastaan kuitenkin farmisarjoissa, mutta ison osan myös Euroopassa Suomen ja Saksan sarjoissa. Hänen vahvuuksiinsa kuului kova työntekeminen, puolustaminen, maskipelaaminen, taklaaminen ja johtajuus. Bouck tunnettiin useimmiten "asennepelaajana" alemmissa ketjuissa, mutta hänellä oli myös kohtalaisen hyvät hyökkäyspään taidot.


title: Tyler Bouck

text: Bouck pelasi ensimmäiset pelinsä WHL-joukkue Prince George Cougarsissa kaudella 1995–1996, jonka hän pelasi kuitenkin suurimmaksi osaksi AJHL-joukkue Sherwood Park Crusadersissa. Ensimmäisellä kokonaisella WHL-kaudellaan 1997–1998 Bouck teki 65 runkosarjaottelussa tehot 11+26=37 sekä 11 playoff-ottelussa yhden maalin. Dallas Stars varasi hänet toisella kierroksella 57. pelaajana .


title: Tyler Bouck

text: Kaudella 1998–1999 Bouck oli tehoilla 22+25=47 Cougarsin kolmanneksi paras maalintekijä ja neljänneksi paras pistemies. Hän voitti myös 178 minuutillaan joukkueen sisäisen jäähypörssin. Viimeisellä WHL-kaudellaan 1999–2000 Bouck teki liigan yhden kauden piste-ennätyksensä tehoilla 30+33=63, joilla hän oli Cougarsin kolmanneksi paras pistemies ja maalintekijä. Bouck valittiin kauden päätteeksi WHL:n läntisen konferenssin toiseen tähdistökentälliseen. Jäähyminuutteja hän keräsi neljän WHL-kauden aikana kaikkiaan 466, joilla Bouck sijoittuu Cougarsin kaikkien aikojen seurakohtaisessa jäähypörssissä viidenneksi.


title: Tyler Bouck

text: Kaudeksi 2000–2001 Bouck siirtyi Dallas Starsin organisaatioon. Hän pelasi tulokaskautensa NHL:ssä, jossa Bouck teki 48 runkosarja- ja yhdessä playoff-ottelussa tehot 2+5=7. Hän pelasi ison osan kaudestaan myös Starsin farmijoukkue Utah Grizzliesissä, IHL:ssä. Kesäkuussa 2001 Bouck kaupattiin Phoenix Coyotesiin vaihdossa Jyrki Lumpeeseen. Hän pelasi kauden 2001–2002 aikana siellä seitsemän NHL-ottelua ja 21 AHL-ottelua sen farmijoukkue Springfield Falconsissa, kunnes Bouck kaupattiin joulukuussa Todd Warrinerin, Trevor Letowskin ja kesän kolmannen kierroksen NHL-varauksen kanssa Vancouver Canucksiin vaihdossa Drake Berehowskyyn ja Denis Pedersoniin. Hän ei pelannut loppukaudella kuitenkaan ainuttakaan NHL-ottelua Canucksissa, vaan se kului kokonaan sen farmijoukkue Manitoba Moosessa, kuten myös koko seuraava kausi 2002–2003.


title: Tyler Bouck

text: Kaudella 2003–2004 Bouck pelasi NHL:ssä 18 runkosarja- ja yhden playoff-ottelun tehopistein 1+2=3. aikana, lokakuussa 2004 hän siirtyi kuukauden mittaisella sopimuksella SM-liigajoukkue Turun Palloseuraan alun perin lähinnä paikkaamaan Marco Tuokon loukkaantumista. Joulukuussa 2004 Bouckin sopimusta jatkettiin kauden 2004–2005 loppuun, mutta siinä oli myös työsulkupykälä, jonka nojalla hän olisi palannut työsulun päättyessä Vancouver Canucksin riveihin. Bouck pelasi varsinkin syyskaudella myös joitakin otteluita kärkiketjuissa, mutta hänen onnistumisensa näkyivät kuitenkin kolmosketjun "raatajan" roolissa. Yhteensä Bouck teki kauden aikana 40 runkosarjaottelussa tehot 3+7=10 sekä 100 jäähyminuuttia, joilla hän voitti TPS:n sisäisen jäähypörssin. Kevään 2005 pudotuspeleissä Bouck teki kuudessa ottelussa yhden maalin, joka ratkaisi TPS:lle toisen puolivälieräottelun voiton 19. maaliskuuta 2005 Hämeenlinnan Pallokerhoa vastaan. Pääsarjauransa ensimmäisen playoff-maalin tehnyt Bouck palkittiin ottelun "Ilta-Sanomien" yhden tähden tähtipelaajana. Ottelusarja meni kuitenkin lopulta HPK:lle voitoin 4–2.


title: Tyler Bouck

text: Elokuussa 2005 Bouck teki vuoden mittaisen ja 450 000 dollarin arvoisen jatkosopimuksen Vancouver Canucksin kanssa. Hän lähti tavoittelemaan kaudeksi 2005–2006 paikkaa joukkueen nelosketjusta, mutta Bouck kuitenkin loukkasi nivusensa lokakuussa ja oli sivussa 37 ottelua. Hän pelasi loppukaudella Canucksin nelosketjussa 12 NHL-ottelua sekä kahdeksan ottelua farmijoukkue Manitoba Moosessa. Elokuussa 2006 Bouck teki taas vuoden mittaisen jatkosopimuksen Canucksin kanssa. Myös kausi 2005–2006 meni hänellä pilalle loukkaantumisen takia, sillä Bouck loukkasi olkapäänsä joulukuussa 2006 Moosen AHL-ottelussa Hamilton Bulldogsia vastaan. Hän pelasi kauden aikana kuusi NHL-ottelua ja 24 AHL-ottelua. Bouck toimi Moosen varakapteenina.


title: Tyler Bouck

text: Syksyllä 2007 Bouck osallistui Anaheim Ducksin harjoitusleirille, mutta hän ei saanut sen päätteeksi NHL-sopimusta, vaan siirtyi Ducksin farmijoukkue Portland Piratesiin. Bouck nousi joukkueen kapteeniksi. Elokuussa 2008 hän teki sopimuksen Buffalo Sabresin kanssa. Bouck jatkoi kaudella 2008–2009 pelejään Piratesissa, sillä se siirtyi Sabresin uudeksi farmijoukkueeksi. Hän sai tammikuussa 2009 aivotärähdyksen, jonka takia Bouck pelasi runkosarjan aikana vain ottelua. Hän ei kuitenkaan pelannut kauden aikana otteluakaan NHL:ssä.


title: Tyler Bouck

text: Bouck siirtyi kaudeksi 2009–2010 Saksan DEL-liigassa pelaavan ERC Ingolstadtin riveihin. Hän teki ammattilaisuransa yhden kauden piste-ennätyksensä tehtyään 56 runkosarjaottelussa tehot 18+21=39. Bouck jakoi Ingolstadtin sisäisen maalipörssin kolmannen sijan Joe Motzkon kanssa. Hän voitti myös kevään 2010 pudotuspelien jäähypörssin 33 minuutillaan. Joulukuussa 2009 Bouck teki vuoden mittaisen jatkosopimuksen joukkueen kanssa.


title: Tyler Bouck

text: Kausi 2010–2011 Bouckilla päättyi jo 19 hänen pelaamansa ottelun jälkeen nivelsidevammaan joulukuun 2010 puolessavälissä. Bouck teki maaliskuussa 2011 taas vuoden mittaisen jatkosopimuksen Ingolstadtin kanssa. Saman vuoden marraskuussa hän jatkoi sopimustaan kahdella vuodella kevään 2014 saakka. Bouck nousi kaudella 2011–2012 Ingolstadtin kapteeniksi. Kausi 2012–2013 hänellä jäi loukkaantumisten takia taas vain 18 runkosarjaottelun mittaiseksi. Kauden 2013–2014 päätteeksi Bouck johdatti Ingolstadtin Saksan-mestaruuteen, johon hän päätti lopettaa uransa.


title: Tyler Bouck

text: Bouck oli voittamassa alle 20-vuotiaiden MM-hopeaa vuonna 1999 sekä pronssia vuonna 2000, jolloin hän toimi Kanadan varakapteenina.


title: Juan Vicente Córdoba Villota

text: Juan Vicente Córdoba Villota (s. 23. heinäkuuta 1951 Quito) on Kolumbiassa toimiva ecuadorilainen roomalaiskatolinen piispa ja jesuiitat. Hänet vihittiin papiksi 19. lokakuuta 1979 ja nimitettiin Bucaramangan arkkihiippakunnan vihkipiispaksi sekä Ausuccuran titulaaripiispaksi 30. kesäkuuta 2004. Piispaksi vihkiminen seurasi 28. elokuuta. Pääkonsekraattorina toimi Beniamino Stella, jota avustivat Pedro Rubiano Sàenz ja Víctor Manuel López Forero.


title: Juan Vicente Córdoba Villota

text: Córdoba Villota sai 25. marraskuuta 2011 nimityksen Fontibónin piispaksi, jonka virkaan hänet asetettiin 11. helmikuuta 2012.


title: Jan Timoska

text: Jan Timoska (s. 22. marraskuuta 1976 Ulvila) on suomalainen jalkapalloilija.


title: Jan Timoska

text: Hän pelasi Veikkausliigassa kuusi ottelua vuosina 2001–2002. Loukkantumisten takia uransa huipputasolla lopettanut Timoska on myöhemmin pelannut alemmilla sarjatasoilla Kokemäen Kovan-Väen, Kokemäen Pallon sekä Harjavallan Pallon riveissä. Jan Timoskan veli on Suomen jalkapallomaajoukkueessakin esiintynyt Sampsa Timoska.


title: Olivier Elzéar Mathieu

text: Olivier Elzéar Mathieu (24. joulukuuta 1853 – 26. lokakuuta 1929) oli kanadalainen roomalaiskatolinen arkkipiispa. Hänet vihittiin papiksi 2. kesäkuuta 1878 ja nimitettiin Reginan hiippakunnan johtoon 21. heinäkuuta 1911. Piispaksi vihkiminen seurasi 5. marraskuuta.


title: Olivier Elzéar Mathieu

text: 4. joulukuuta 1915 Regina korotettiin arkkihiippakunnaksi, ja Mathieu toimi sen arkkipiispana, kunnes kuoli 75-vuotiaana virassa. Hän oli mukana konsekroimassa Arthur Béliveauta.


title: Arthur Béliveau

text: Arthur Béliveau (2. maaliskuuta 1870 – 14. syyskuuta 1955) oli kanadalainen roomalaiskatolinen arkkipiispa. Hänet vihittiin papiksi 24. syyskuuta 1893 ja nimitettiin Saint-Bonifacen arkkihiippakunnan vihkipiispaksi sekä Dometiopoliin titulaaripiispaksi 24. toukokuuta 1913. Piispaksi vihkiminen seurasi 25. heinäkuuta. Pääkonsekraattorina toimi Louis Philip Adélard Langevin, jota avustivat Albert Pascal ja Olivier Elzéar Mathieu.


title: Arthur Béliveau

text: 9. marraskuuta 1915 Béliveau sai nimityksen Saint-Bonifacen arkkipiispaksi, jona hän toimi, kunnes kuoli 85-vuotiaana virassa.


title: Asko Jussila

text: Asko Jussila (s. 26. tammikuuta 1963 Hämeenlinna) on suomalainen jalkapallovalmentaja. Hän toimii Valkeakosken Hakan urheilutoimenjohtajana.


title: Asko Jussila

text: Jussila toimi Valkeakosken Hakan apuvalmentajana vuosina 2006–2014. Elokuussa 2012 hänet nimitettiin joukkueen tilapäiseksi päävalmentajaksi paikalta erotetun Sami Ristilän tilalle ja juhannuksena 2013 hänet valittiin samaan tehtävään Harri Kampmanin korvaajaksi.


title: Asko Jussila

text: Omalla pelaajaurallaan Jussila edusti Valkeakosken Koskenpoikia I ja II divisioonissa. Hän on toiminut myös seuran valmennuksessa sekä joukkueenjohtajana.


title: Greatest Remix Hits 4

text: Greatest Remix Hits 4 on australialaisen laulajan Kylie Minoguen remix-albumi. Se julkaistiin vain Australiassa 21. elokuuta 1998.


title: Pit

text: Pit voi tarkoittaa seuraavia:


title: SBS Wirmo

text: SBS Wirmo on mynämäkeläinen salibandyn erikoisseura. Kaudella 2015-2016 seuran edustusjoukkue pelaa Suomen toiseksi korkeimmalla sarjatasolla Divarissa. Wirmon kotiottelut pelataan HaNi-hallissa. Lisenssipelaajia seurassa on 295 (tammikuu 2012).


title: SBS Wirmo

text: Wirmon miesten edustusjoukkueesta käytetään yleisesti lempinimeä Puimurit, joka korostaa joukkueen maalaisidentiteettiä.


title: SBS Wirmo

text: Kaudella 2014-2015 Wirmo sijoittui Divarin runkosarjassa sijalle kahdeksan. Pudotuspeleissä se hävisi runkosarjan voittaneelle Steelersille voitoin 1-2.


title: SBS Wirmo

text: Wirmon C-tytöt voittivat Suomen mestaruuden kaudella 2017-18.


title: Harjavallan Pallo

text: Harjavallan Pallo (lyh. Fc HaPo) on Harjavallassa toimiva jalkapalloilun erikoisseura. Sen edustusjoukkue pelaa kaudella 2016 Suomen kuudenneksi korkeimmalla sarjatasoilla Vitosessa. Jäsenmäärä on vuonna 2015 noin 250.


title: Harjavallan Pallo

text: Harjavallan Pallo perustettiin 1950. Seuran toiminta hiipui 1960-luvulle tultaessa ja pitkän hiljaiselon jälkeen se aktivoitui uudelleen vuonna 1974. Parhaimmillaan HaPo on esiintynyt neljänneksi korkeimmalla sarjatasolla Kolmosessa, jossa seura pelasi edellisen kerran 2000-luvun alkuvuosina.


title: Johannes Terho

text: Johannes Terho (9. joulukuuta 1885 – 28. maaliskuuta 1961 Helsinki) oli suomalainen shakinpelaaja, shakkitehtävien laatija ja toimittaja. Hän oli 1920-luvulla Suomen parhaita shakinpelaajia.


title: Johannes Terho

text: Kirjoitettuaan ylioppilaaksi Terho opiskeli matematiikkaa yliopistossa. Hän aloitti työuransa 1913 Oy Massifin konttoripäällikkönä. Vuosina 1918–1921 hän toimi Suomenlinnan liikennepäällikkönä. Vuonna 1922 hän siirtyi puolustusministeriön palvelukseen. Hän toimi aluksi ministeriön reviisorina ja 1926–1936 taloudenhoitajana. Hänen viimeinen virkansa oli puolustusministeriön pääkirjanpitäjä, mistä toimesta hän jäi eläkkeelle 1952.


title: Johannes Terho

text: Siviilivirkansa ohella Terho työskenteli pitkään shakkitoimittajana. Hän toimitti Helsingin Sanomien shakkipalstaa 1924–1945. Sen lisäksi hän oli Suomen Shakin toimittajana vuosina 1925–1930.


title: Johannes Terho

text: Terho oli pelaajana I luokan pelaaja. Hän aloitti peliuransa 1911 perustetussa Akateemisessa Shakkiklubissa, jonka perustajajäseniin hän kuului. Hän voitti kerhon mestaruuden vuosina 1912–1914. 1918 hän siirtyi Helsingin Shakkiklubiin (HSK). Kesäkuussa 1922 Helsingissä pelattiin ensimmäinen yleissuomalainen turnaus. Viralliselta nimeltään kisa oli Suomen Shakkiliiton 1. liittoturnaus. Kilpailuun otti osaa kahdessa ryhmässä (I ja II luokka) yhteensä 20 pelaajaa. I luokan ryhmässä kilpailijoita oli 12. Ryhmän voittaja julistettiin suomenmestariksi, ja hän sai samalla kansallisen shakkimestarin arvonimen. Kisan voitti tuloksella 9,5/12 Anatol Tschepurnoff, josta näin tuli ensimmäinen Suomen-mestari. Terho oli kisassa toisena pisteen voittajalle hävinneenä. Kisa ratkesi, kun hän hävisi Tschepurnoffille keskinäisessä pelissä viimeisellä kierroksella, ja näin mestarin arvo jäi Terholta niukasti saavuttamatta.


title: Johannes Terho

text: Terho osallistui useita kertoja HSK:n kerhoturnauksiin. Vuonna 1923 hän jakoi A-ryhmän 2. sijan. Hän voitti klubin kevät- ja syysturnauksen 1926 ja kevätturnauksen 1927. Nämä jäivät hänen parhaiksi sijoituksikseen. Vielä 1938 hän jakoi klubiturnauksen voiton Birger Rasmussonin kanssa. Suuremmissa kisoissa hän ei sen sijaan menestynyt. HSK:n kansainvälisessä 40-vuotisjuhlaturnauksessa 1926 hän oli kahdeksan pelaajan ryhmässä vasta jaetulla 4. sijalla. Kisan voitti latvialainen mestari Fritzis Apscheneek. Niin sanotussa Bogoljubow-turnauksessa 1930 Terho oli viides. Kisan voitti saksalainen suurmestari Efim Bogoljubow.


title: Johannes Terho

text: Terho oli mukana useissa kansainvälisissä tapahtumissa. Vuosina 1923–1932 hän osallistui Helsingin ja Tallinnan väliseen kaupunkiotteluun kahdeksan kertaa. Hän osallistui myös Lontoossa 1927 pelattuihin shakkiolympialaisiin. Hänen tuloksensa 4. pöydällä oli kuitenkin melko vaatimaton 5/15. Terho pelasi vielä 1930 pohjoismaisessa nelimaaottelussa. Sittemmin hän vähensi kilpailemista järjestötyön ja toimittajan tehtävänsä vuoksi.


title: Johannes Terho

text: Terho oli mukana 1931 perustamassa Suomalaista Shakkikerhoa. Hän kuitenkin edusti pääasiassa HSK:ta. HSK:n hallituksessa hän oli useita kertoja. Hän toimi kerhon varapuheenjohtajana 1928 ja sen jälkeen taloudenhoitajana 1929–1930. Kerhon edustajana hän osallistui Suomen Shakkiliiton hallituksen toimintaan muutamia katkoksia lukuun ottamatta kolmentoista vuotta 1928–1944. Liiton sihteeri hän oli 1929 ja varapuheenjohtaja 1944. Liiton taloudenhoitajana hän toimi useita kertoja (1928, 1931–1933, 1935 ja 1937–1938).


title: Johannes Terho

text: Tehtävänlaatijana Terho laati pelkästään lopputehtäviä. Hän oli laatijana taitava, mutta hänen tuotantonsa jäi suhteellisen niukaksi. Terhon tehtävätuotannon määrä on 30 lopputehtävää, jotka kaikki on julkaistu. Kansainvälisiä valiotehtäviä esitteleviin FIDE-albumeihin häneltä on kelpuutettu muutamia tehtäviä, joista hän on saanut 3,33 albumipistettä Myös laatijana Terholta jäi saavuttamatta mestarinarvo, koska arvon saamiseksi vaaditaan vähintään 10 FIDE-albumipistettä tai ansioituneita näytetehtäviä.


title: Johannes Terho

text: Suomen Shakkiliitto myönsi Terholle shakin hopeisen ansiomerkin 1947. Hänet kutsuttiin HSK:n kunniajäseneksi 1949. Pelaajana Terho tunnettiin lempinimellä "Grossmeister" (suom. suurmestari).


Mahachulalongkornrajavidyalayan yliopisto () on toinen Thaimaan kahdesta julkisesta buddhalaisesta yliopistosta. Se sijaitsee Bangkokissa Wat Mahathat Yuwarajarangsarit Rajaworamahavihara -temppelissä. Alun perin oppilaitoksen nimi oli "Mahathat Witthahayalai", mutta vuonna 1896 Thaimaan kuningas Chulalongkorn muutti sen yliopistoksi, jolloin se sai myös uuden nimen.


title: Steve Chiasson

text: Steve Chiasson (14. huhtikuuta 1967 Barrie, Ontario, Kanada – 3. toukokuuta 1999 Raleigh, Pohjois-Carolina, Yhdysvallat) oli yhdysvaltalainen jääkiekkoilija, joka edusti urallaan Detroit Red Wingsia, Calgary Flamesia, Hartford Whalersia ja Carolina Hurricanesia. Steve Chiasson kuoli auto-onnettomuudessa 3. toukokuuta 1999.


title: Steve Chiasson

text: Ennen NHL-uraansa Steve Chiasson pelasi kolme kautta juniorikiekkoa Kanadan Ontario Hockey Leaguessa Guelph Stormin joukkueessa. Detroit Red Wings varasi hänet vuoden 1985 kolmannella kierroksella, varausnumerolla 50. Kolmen OHL-kauden jälkeen Chiasson siirtyi pelaamaan suoraan Detroit Red Wingsin NHL-joukkueeseen kaudelle 1986–1987. Vuodenvaihteessa hänet myös valittiin edustamaan Kanadaa alle 20-vuotiaiden MM-turnaukseen.


title: Steve Chiasson

text: Kauden 1987–1988 Chiasson vietti puoliksi NHL:ssa ja puoliksi AHL:n Adirondack Red Wingsin farmijoukkueessa. Nämä pelit olivat uran ainoat AHL:ssa. Kaudesta 1988–1989 eteenpäin Chiasson pelasi kuusi täyttä kautta Detroitissa ja toimi viimeisellä kaudellaan myös joukkueen varakapteenina.


title: Steve Chiasson

text: Kauden 1994 jälkeen Detroit kauppasi Chiassonin Calgaryyn vaihdossa maalivahti Mike Vernoniin. Calgaryssa hän pelasi kaksi ja puoli kautta ennen kuin hänet kaupattiin kesken kauden 1996–1997 edelleen Hartfordiin. Kaupassa Hartford sai Chiassonin lisäksi ehdollisen varausvuoron ja luovutti puolestaan Calgaryyn vuoden 1997 2. kierroksen vuoronsa, vuoden 1998 3. kierroksen vuoronsa sekä pelaajat Glen Featherstonen ja Hnat Domenichellin. Hartfordissa Chiasson ehti pelaamaan vain kyseisen kauden loppuun sillä seuraavaksi kaudeksi organisaatio muutti Hartfordista Pohjois-Carolinan Raleighiin.


title: Steve Chiasson

text: Carolinassa Chiasson pelasi täyden kauden 1997–1998, mutta seuraavan kauden pilasivat loukkantumiset. Viimeiseksi jääneen kauden 1998–1999 runkosarjassa hän pelasi vain 28 ottelua, mutta palasi kevään pudotuspeleihin.


title: Steve Chiasson

text: Toukokuun kolmantena 1999 Carolinan pudottua pudotuspeleistä heti ensimmäisellä kierroksella Boston Bruinsia vastaan Chiasson lähti joukkuetoverinsa Gary Robertsin luota kauden päätösjuhlista kohti kotiaan. Joukkuetoveri Kevin Dineenin kertoman mukaan Chiasson kieltäytyi kyydistä tai tilaamasta taksia sen sijaan, että olisi itse ajanut. Kotimatkalla hän suistui tieltä ja kuoli onnettomuudessa saamiinsa vammoihin sinkouduttuaan ulos autostaan. Onnettomuustutkinnassa selvisi, että Chiassonin veren alkoholimäärä oli 2,7 promillea eli yli kolminkertainen osavaltiossa sallittuun 0,8 promilleen nähden. Hän oli myös ajanut huomattavaa ylinopeutta eikä ollut käyttänyt turvavyötä.


title: Chinatown (täsmennyssivu)

text: Chinatown voi tarkoittaa ainakin seuraavia:


title: Sähköinen taloushallinto

text: Sähköinen taloushallinto muuttaa taloushallinnolle tyypilliset tehtävät kuten kirjanpidon, laskutuksen, ostolaskujen käsittelyn, tilausten lähetykset, palkanlaskennan viranomaisilmoituksineen, veroilmoitusten teon ja tilinpäätöksen laadinnan automatisoiduksi ja sähköiseksi. Sähköisen taloushallinnon toimintaperiaatteena on, että kerran järjestelmään syötetyt tiedot ovat yrityksen muiden toimintojen käytettävissä ja päivittyvät kirjanpitoon, josta tilinpäätös voidaan automatisoidusti laatia. Näin yritykset voivat tehostaa toimintaansa ja laskea kustannuksiaan. Kustannukset pienenevät, kun esimerkiksi paperin käyttö, päällekkäinen työ ja virheet vähenevät. Lisäksi yritystä voidaan johtaa ajantasaiseen tietoon perustuen.


title: Sähköinen taloushallinto

text: Verkkolaskulla on keskeinen rooli sähköisessä taloushallinnossa. Finanssialan Keskusliiton tekemän tutkimuksen mukaan suurin ero sähköisen ja tavallisen laskutuksen välillä löytyy laskuun käytettävän työn määrästä; jos yritys lähettää 500 laskua, voi se sähköiseen laskutukseen siirtyessään säästää aikaa jopa 32 tuntia laskujen käsittelyyn käytettävässä ajassa. Ajansäästö syntyy manuaalisen työn vähentymisestä.


title: Sähköinen taloushallinto

text:
Sähköisen taloushallinnon ollessa käytössä laskun tekijän ei tarvitse syöttää tietoja erikseen laskupohjaan, vaan myyntitilaus voidaan muuttaa suoraan laskuksi. Lisäksi laskun tulostamiselta ja postittamiselta vältytään ja lasku välittyy vastaanottajalle sähköisesti. Lähetettävän laskun jälkitarkastus, kirjautuminen kirjanpitoon ja laskun arkistointi automatisoituvat eli laskujen kierrätys ja hyväksyminen helpottuvat ja nopeutuvat. Laskun lähettäjän eduksi voidaan laskea myös se, että sähköinen lasku on paperista nopeammin perillä.
Sähköisen laskun vastaanottaja voi noutaa laskun suoraan ohjelmasta, jolloin laskun tiedot voidaan tarkastaa, hyväksyä ja lähettää pankkiin eräpäiväkäsittelyyn. Tämän jälkeen maksutiedot päivittyvät automaattisesti kirjanpitoon ja lasku arkistoidaan sähköisesti.
Lisäksi sähköisen laskutuksen hiilijalanjälki on pienempi kuin paperisen laskun. Yrityksestä lähtevän laskun hiilidioksidipäästöt ovat alle puolet paperisen laskun päästöistä ja vastaanotetun verkkolaskun päästöt ovat alle neljäsosan paperilaskun hiilijalanjäljestä.


title: Sähköinen taloushallinto

text: Palkanlaskennan toteuttaminen sähköisen taloushallinnon järjestelmässä auttaa vähentämään moninkertaista ja manuaalista käsittelytyötä. Työntekijöiden palkkalaskelmat voidaan luoda ja maksattaa työntekijöiden järjestelmään tekemiin kirjauksiin tai valmiiksi asennettuihin palkkamalleihin perustuen. Työntekijät voivat myös tehdä omat matka- ja kululaskunsa suoraan järjestelmään, josta laskun tarkastaja voi sen hyväksyä.


title: Sähköinen taloushallinto

text: Lisäksi sähköisen taloushallinnon kautta voidaan hoitaa esimerkiksi alv- ja TyEL- ilmoituksia sekä palkkojen vuosi-ilmoituksia ja veroilmoituksia.


title: Tauno Pohjanlehto

text: Tauno Poju Verner Pohjanlehto (30. elokuuta 1920 Karjalankannas Kanneljärvi – 23. heinäkuuta 1995 Kotka) oli suomalainen metsänhoitaja ja panssarikapteeni.


title: Tauno Pohjanlehto

text: Tauno Pohjanlehto valmistui ylioppilaaksi Viipurin kaksoisyhteislyseosta vuonna 1941 oltuaan sitä ennen jo mukana talvisodassa Summan rintamalla ja käytyään sen jälkeen Reserviupseerikoulun. Heti ylioppilaaksi valmistumisensa jälkeen hän pyrki kadettikouluun, jonne hänet myös hyväksyttiin.


title: Tauno Pohjanlehto

text: Kasvanut isänmaallisuus ja talvisodassa kärsitty kodin menetys saivat Pohjanlehdon lähtemään kadettikoulun sijasta kesällä 1941 Saksaan sotilaskoulutukseen. Hän oli yksi niistä vapaaehtoisista, joista perustettiin suomalainen SS-pataljoona, ns. Panttipataljoona. Pohjanlehto merkittiin pataljoonan kirjoihin 1. lokakuuta 1941.


title: Tauno Pohjanlehto

text: Koulutuskausi Saksassa päättyi jo ennen vuoden vaihdetta 1941 suomalaisten joutuessa saksalaisjoukkojen mukana tositoimiin Neuvostoliittoa vastaan. Ankaria yhteenottoja käytiin Kaukasiassa, jossa "kukkulan 701" valtaus Malgobekissa sekä Tšikolan ja Jekaterinovkan taistelut olivat niistä kovimmat.


title: Tauno Pohjanlehto

text: Kukkulasta 701 käydyissä taisteluissa Pohjanlehto toimi iskuryhmän johtajana 16.10.1942. Seuraavana päivänä hän johti puolustusta komppanianpäälliköiden Palleschen ja Mühlinghausin haavoituttua sekä toimi taistelun loppuajan yhdistetyn 11. komppanian päällikkönä Mühlinghausin jälkeen. Komppanian vahvuus oli illalla 1 + 12, Pohjanlehto siis ainoana upseerina. Pataljoonan historiateoksen kirjoittaja, professori Mauno Jokipii esittää taistelun merkityksestä seuraavan yhteenvedon: ""Kaatuneiden komppanianpäälliköiden Palleschen ja Müllinghausin sekä eloon jääneiden upseereiden Pohjanlehdon ja Ertelin nimet tullaan suomalaisten SS-aseveljien piirissä aina yhdistämään erityisesti kukkulaan 701, jossa he miehiämme johtivat."" Pohjanlehto toimi komppanian päällikkönä maaliskuussa 1943 tapahtuneeseen haavoittumiseensa saakka.


title: Tauno Pohjanlehto

text: Malgobegin tapahtumat vaikuttivat pyrkimyksiin varmistaa pataljoonan kotiinpaluu sopimusajan päättyessä. Felix Steinerin annettua tästä lupauksen pataljoonan edustajille, mainitsee Steiner Pohjanlehdon yhtenä niistä kolmesta upseerista, jotka saivat joukot niin luottavaisiksi, ettei pataljoonassa ollut havaittavissa erityistä väsymistä palveluksen loppuaikana.


title: Tauno Pohjanlehto

text: Pohjanlehto kotiutettiin haavoittumisen takia 8. syyskuuta 1943. Toivuttuaan vammoistaan Pohjanlehto oli mukana kotimaan rintamalla jatkosodan kesän 1944 ratkaisutaisteluissa toimien panssarikomppanian päällikkönä Laguksen Panssaridivisioonassa. Viime vaiheessa Talin-Ihantalan menestykselliset ja Suomen kannalta ratkaisevan tärkeät puolustustaistelut muuttivat mielen niin, että sodan päätyttyä Pohjanlehto päätti pidättäytyä jo saamastaan kadettikoulun paikasta.


title: Tauno Pohjanlehto

text: Sodan jälkeen Tauno Pohjanlehto opiskeli Helsingin yliopistossa, josta valmistui metsänhoitajaksi vuonna 1948. Hän avioitui ennen valmistumistaan vuonna 1947 ja siirtyi samana vuonna Sunila Oy:n palvelukseen. Hän aloitti metsäosaston konttoripäällikkönä ja jatkoi yhtiön budjettipäällikkönä vuodesta -64. Vuonna 1977 hänet nimitettiin Sunila Oy:n metsäpäälliköksi, josta tehtävästä hän jäi eläkkeelle 1983. Suomen sodanjälkeisten vuosien valtiollinen poliisi, ns. punainen Valpo, kortistoi ja seurasi SS-pataljoonassa palvelleita. Pohjanlehto kuuluu heihin, joiden ainoa rekisterimerkintä koski palvelusta SS-pataljoonassa.


title: Tauno Pohjanlehto

text: Pohjanlehdon harrastuksena säilyi vapaaehtoinen maanpuolustyö. Hän toimi Karhulan Reserviupseerikerhon puheenjohtajana 1963–1971 ja vuodesta 1974 lähtien kunniapuheenjohtajana. Reserviupseeriliiton liittoneuvoston jäsenenä hän oli vuodesta 1982 lähtien. Sota- ja siviiliansioistaan hänet palkittiin useilla kunniamerkeillä. Panoksestaan vapaaehtoisen maanpuolustustyön hyväksi hänelle mm. luovutettiin vuonna 1994 reserviupseeriliiton piirin valiokilpi n:o 1 sekä vuonna 1995 piirin kenraalipatsas.


title: Tauno Pohjanlehto

text: Tauno Pohjanlehto esiintyi Tapani Itärannan ohjaamassa Yleisradion tv-dokumentissa "Panttipataljoona" (esitetty 29.12.1988)


title: Pyhä sydän

text: Pyhä sydän (, , , ) tarkoittaa Jeesuksen ruumiillista sydäntä, jota katolisessa kirkossa palvotaan Jeesuksen ihmisiä kohtaan tunteman rakkauden symbolina. Palvonnasta on merkkejä jo keskiajan saksalaisessa mystiikassa, mutta varsinaisena palvonnan alkajana pidetään ranskalaista salesilaisnunnaa pyhää Marguerite-Marie Alaquoquea (1647–1690) ja hänen näkyjään 1673–1675. Paavit edistivät palvontaa varsinkin 1700-luvulla. Paavi Klemens XIII hyväksyi Pyhän sydämen juhlan 1765 ja Leo XIII lisäsi juhlan arvoa 1899, sekä omisti samana vuonna maailman pyhälle sydämelle. Monissa katolisissa kirkoissa on kuvia, joissa Jeesus kantaa orjantappurakruunun ympäröimää sydäntään. Pyhän sydämen juhlapyhää vietetään 3. perjantaina helluntain jälkeen, päivää ennen Jeesuksen äidin Neitsyt Marian tahrattoman sydämen muistopäivää. Katolisen kirkon lisäksi Jeesuksen sydäntä kunnioitetaan myös vanhakatolisessa, anglikaanisessa ja luterilaisessa kirkossa. Jeesuksen sydäntä kunnioitetaan nimenomaan pyhänä, kun sitä vastoin esimerkiksi hänen äitinsä Neitsyt Marian sydäntä kutsutaan tahrattomaksi. Kesäkuu on omistettu Jeesuksen pyhälle sydämelle. Pyhimyksiä, jotka tunnetaan hartaudesta pyhää sydäntä kohtaan ovat pyhä Bonaventura, pyhä Gertrude, pyhä Katariina Sienalainen, pyhä Jean Eudes ja pyhä Marguerite-Marie Alaquoque.


title: Pyhä sydän

text: Vaikka Jeesuksen ristinkuoleman yhteydessä avautunutta kylkeä ja siitä evankelista Johanneksen mukaan virrannutta verta ja vettä mietiskeltiin jo varhaisina vuosisatoina, ei ole merkkiä siitä, että itse Jeesuksen haavoittunutta sydäntä oltaisiin palvottu mitenkään ensimmäisten kymmenen vuosisadan aikana. 1000- ja 1100-luvuilla hartaus kehittyi benediktiinisten ja sisterssiläisten luostareiden ilmapiirissä sekä 1200-luvulta 1500-luvulle sitä levitettiin, vaikka se ei vaikuttanut kehittyneen itsessään. Esimerkiksi fransiskaanien, dominikaanien ja kartusialaisten keskuudessa oli esimerkkejä sen harjoittamisesta. Se kuitenkin pysyi yksityisenä hartautena. Mystikot ja hurskaat ihmiset, kuten pyhä Francis Borgia, pyhä Peter Canisius, pyhä Aloysius Gonzaga ja pyhä Alphonsus Rodriguez harjoittivat sitä. 1600-luvulla pyhä Jean Eudes teki yksityisestä hartaudesta julkisen, kunnioitti sitä hetkipalveluksella ja laati sille juhlan. Samalla vuosisadalla pyhän Marguerite-Marie Alaquoquen oletetusti Jeesukselta saamat ilmestykset uudistivat hartautta ja aloittivat niin sanotun yhdeksän ensiperjantain hartauden, joiden seuraajille on annettu myös erityiset 12 lupausta.


title: Pyhä sydän

text:
Joko kokonaan tai osittain Jeesuksen pyhän sydämen nimiin on perustettu ainakin 7 katolista sääntökuntaa:
Lisäksi Jeesuksen pyhälle sydämelle on laadittu vähintään seuraavat latinankieliset rukoukset, hetkipalveluksen pienoisversio, novena ja julkinen litania:
Pyhän sydämen juhlapäivänä roomalaiskatolisessa hartauselämässä sitä on kunnioitettu seuraavalla latinankielisellä kollehtarukouksella:


title: Pyhä sydän

text: ""Orémus."


title: Pyhä sydän

text: "Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris: concéde, quǽsumus; ut, illi devótum pietátis nostræ præstántes obséquium, dignæ quoque satisfactiónis exhibeámus offícium"."


title: Pyhä sydän

text: Paavi Leo XIII:n aikana vuonna 1900 hyväksyttiin myös pyhän sydämen skapulaari, Jeesuksen ja Marian pyhien sydämien skapulaari ja Marian tahrattoman sydämen skapulaari.


title: Pyhä sydän

text: Katolisessa kirkossa Jeesuksen pyhän sydämen juhlapyhää vietetään seuraavina yhtenätoista päivämääränä vuodesta 2017 vuoteen 2027:


title: Prinsipalaattikysymys

text: Prinsipalaattikysymys (uudismuodoste sanasta "prinsipaali," < , ensimmäinen) oli Ruotsissa 1740-luvulla kiistoja aiheuttanut kysymys siitä, oliko valtiopäivien säätyedustajien noudatettava valitsijainsa (kansan) antamia ohjeita ja pitikö valitsijain noudattaa säätyjen päätöksiä. Vuonna 1743 sai kannatusta se näkökanta, ettei isännän asemassa oleva kansa ollut sidottu edustajiensa päätöksiin.


title: Haukitetra

text: Haukitetra ("Hepsetus odoe") on tetrakaloihin kuuluva kalalaji, jota tavataan laajalla alueella Länsi- ja Keski-Afrikassa. Se on ainoa laji haukitetrojen ("Hepsetidae") heimossa, joskin on arveltu, että kyseessä olisi yhden lajin sijasta kolme tai neljä lajia.


title: Haukitetra

text: Ruumiinrakenteeltaan haukitetra on sukkulamainen ja virtaviivainen ja muistuttaa haukea. Kooltaan kala kasvaa tyypillisesti 37–47 senttimetriä pitkäksi, mutta suurin pyydystetty yksilö oli 70 cm pitkä ja painoi 4 kg. Selkäevä sijaitsee ruumiin takaosassa ja pyrstöevä on voimakkaasti haarautunut. Suu on suuri ja suussa on lukuisia hampaita, yläleuassa yhdessä ja alaleuassa kahdessa rivissä. Kartiomaiset kulmahampaat ovat muita hampaita kookkaammat. Väritykseltään haukitetra on selästään vihreä tai ruskea ja vatsastaan hopeanharmaa. Silmien yläpuolella on oransseja kuvioita ja silmät takaa lähtee kolme mustaa juovaa. Haukitetran rasvaevä on musta ja muut evät harmaat tai vaaleanpunertavat.


title: Haukitetra

text: Haukitetran levinneisyysalue ulottuu Senegalista Angolaan. Sitä tavataan rannikkoseutujen joista, järvistä ja soilta. Se pitää erityisesti tyynistä ja runsaasti vesikasveja kasvavista vesistä. Haukitetrat ovat petokaloja, jotka syövät selkärangattomia eläimiä ja itseään pienempiä kaloja, erityisesti kirjoahvenia ja norsukaloja. Kala vaanii vesikasvillisuuden joukossa ja hyökkää nopeasti saaliinsa kimppuun yllättäen sen. Laji on korkealla ravintoketjussa, mutta voi itse joutua esimerkiksi tiikeritetran ("Hydrocynus forskahlii") saaliiksi. Haukitetran lisääntymiskausi ulottuu elokuulta tammikuulle. Laji kutee vesikasvillisuuden joukkoon tekemäänsä vaahtopesään, jota koiras vartio poikasten kuoriutumiseen asti.


title: Haukitetra

text: Haukitetra on hyvä ruokakala ja suosittu urheilukalastuksen kohde. Satunnaisesti sitä pidetään myös akvaariokalana.


title: Jack-in-the-box (kirjankustantamo)

text: Jack-in-the-box oli helsinkiläinen Otso Kantokorven vuonna 1994 perustama ja yksin omistama pienkustantamo. Kustantamo toimi kymmenen vuotta, ja sinä aikana ilmestyi kaikkiaan 15 kirjaa.


title: Jack-in-the-box (kirjankustantamo)

text: Kantokorvelle myönnettiin 2013 Nuori Voima -palkinto, jonka yhtenä perusteena oli ansiokas pienkustannustyö Kantokorven perustamien kustantamoiden Jack-in-the-box ja Nostromo kautta.


title: Lappeenrannan tiedekirjasto

text: Lappeenrannan tiedekirjasto on Lappeenrannan teknillisen yliopiston (LUT) ja Saimaan ammattikorkeakoulun (Saimia) kirjastoista vuonna 2011 muodostettu tiedekirjasto. Kirjasto on kaikille avoin ja myös EU-tallekirjasto. Kirjaston päätoimipaikka on Lappeenrannan Skinnarilassa ja sivutoimipiste Imatralla Saimaan ammattikorkeakoulun Linnalan kampuksella.


title: David Albin Zywiec Sidor

text: David Albin Zywiec Sidor (s. 15. heinäkuuta 1947 East Chicago) on Nicaraguassa toimiva yhdysvaltalainen roomalaiskatolinen piispa. Hänet vihittiin kapusiinien papiksi 1. kesäkuuta 1974 ja nimitettiin Bluefieldsin apostolisen vikariaatin vihkipiispaksi sekä Giru Marcellin titulaaripiispaksi 24. kesäkuuta 2002. Piispaksi vihkiminen seurasi 13. syyskuuta. Pääkonsekraattorina toimi Miguel Obando Bravo, jota avustivat Jean-Paul Aimé Gobel ja Pablo Ervin Schmitz Simon.


title: Fortunatus Nwachukwu

text: Fortunatus Nwachukwu (s. 10. toukokuuta 1960 Ntigha) on nigerialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Umuahian hiippakuntaan Anthony Gogo Nwedo 17. kesäkuuta 1984, ja hänet inkardinoitiin Aban hiippakuntaan 2. huhtikuuta 1990. Nwachukwu sai 12. marraskuuta 2012 nimitykset apostoliseksi nuntiukseksi Nicaraguaan ja Aquavivan titulaariarkkipiispaksi. Piispaksi vihkiminen seurasi 6. tammikuuta 2013. Pääkonsekraattorina toimi paavi Benedictus XVI, jota avustivat Tarcisio Bertone ja Zenon Grocholewski.


title: Rolando José Álvarez Lagos

text: Rolando José Álvarez Lagos (s. 27. marraskuuta 1966 Managua) on nicaragualainen roomalaiskatolinen piispa. Hänet vihittiin papiksi Managuan arkkihiippakuntaan 7. joulukuuta 1994 ja nimitettiin Matagalpan hiippakunnan johtoon 8. maaliskuuta 2011. Piispaksi vihkiminen seurasi 2. huhtikuuta. Pääkonsekraattorina toimi Leopoldo José Brenes Solórzano, jota avustivat Jorge Solórzano Pérez ja Henryk Józef Nowacki.


title: Lucius Iwejuru Ugorji

text: Lucius Iwejuru Ugorji (s. 13. tammikuuta 1952 Naze) on nigerialainen roomalaiskatolinen piispa. Hänet vihittiin papiksi 16. huhtikuuta 1977 ja nimitettiin Umuahian hiippakunnan johtoon 2. huhtikuuta 1990. Piispaksi vihkiminen seurasi 1. heinäkuuta. Pääkonsekraattorina toimi Paul Fouad Naïm Tabet, jota avustivat Anthony Gogo Nwedo ja Albert Kanene Obiefuna.


title: Vincent Valentine Egwuchukwu Ezeonyia

text: Vincent Valentine Egwuchukwu Ezeonyia (5. huhtikuuta 1941 Uke – 8. helmikuuta 2015) oli nigerialainen roomalaiskatolinen piispa. Hänet vihittiin spiritaanien papiksi 3. elokuuta 1968 ja nimitettiin Aban hiippakunnan johtoon 2. huhtikuuta 1990. Piispaksi vihkiminen seurasi 1. heinäkuuta. Pääkonsekraattorina toimi Paul Fouad Naïm Tabet, jota avustivat Anthony Gogo Nwedo ja Albert Kanene Obiefuna.


title: Silvio José Báez Ortega

text: Silvio José Báez Ortega (s. 28. huhtikuuta 1958 Masaya) on nicaragualainen roomalaiskatolinen piispa. Hänet vihittiin paljasjalkaisten karmeliittojen papiksi 15. tammikuuta 1985 ja nimitettiin Managuan arkkihiippakunnan vihkipiispaksi sekä Zican titulaaripiispaksi 9. huhtikuuta 2009. Piispaksi vihkiminen seurasi 30. toukokuuta. Pääkonsekraattorina toimi Leopoldo José Brenes Solórzano, jota avustivat Henryk Józef Nowacki ja César Bosco Vivas Robelo.


title: Albert Kanene Obiefuna

text: Albert Kanene Obiefuna (30. tammikuuta 1930 Oraukwu – 11. toukokuuta 2011) oli nigerialainen roomalaiskatolinen arkkipiispa. Hänet vihki papiksi Onitshan arkkihiippakuntaan Grégoire-Pierre XV Agagianian 21. joulukuuta 1963. Hänet nimitettiin Awkan hiippakunnan johtoon 10. marraskuuta 1977, ja piispaksi vihkiminen seurasi 5. helmikuuta 1978. Pääkonsekraattorina toimi Girolamo Prigione, jota avustivat Francis Arinze ja Mark Onwuha Unegbu.


title: Albert Kanene Obiefuna

text: Obiefuna sai 9. syyskuuta 1994 nimityksen Onitshan koadjuuttoriarkkipiispaksi, ja 25. helmikuuta 1995 hänestä tuli sen arkkipiispa. Hän erosi tehtävistään 1. syyskuuta 2003.


title: Mark Onwuha Unegbu

text: Mark Onwuha Unegbu (30. kesäkuuta 1917 Arondizuogu – 31. lokakuuta 2002) oli nigerialainen roomalaiskatolinen piispa. Hänet vihittiin papiksi Onitsha-Owerrin apostoliseen vikariaattiin 30. kesäkuuta 1944 ja inkardinoitiin Owerrin apostoliseen vikariaattiin 12. helmikuuta 1948. Unegbu inkardinoitiin 23. kesäkuuta 1958 Umuahian hiippakuntaan.


title: Mark Onwuha Unegbu

text: 25. kesäkuuta 1970 Unegbu sai nimityksen Owerrin hiippakunnan johtoon, ja piispaksi vihkiminen seurasi 20. syyskuuta. Pääkonsekraattorina toimi Francis Arinze, jota avustivat Anthony Gogo Nwedo ja Dominic Ignatius Ekandem. Unegbu jäi eläkkeelle 1. heinäkuuta 1993.


title: Paulinus Chukwuemeka Ezeokafor

text: Paulinus Chukwuemeka Ezeokafor (s. 13. syyskuuta 1952 Nanka) on nigerialainen roomalaiskatolinen piispa. Hänet vihki papiksi Awkan hiippakuntaan Albert Kanene Obiefuna 30. kesäkuuta 1984. Hänet nimitettiin Awkan vihkipiispaksi sekä Tetcin titulaaripiispaksi 20. tammikuuta 2007, ja piispaksi vihkiminen seurasi 28. huhtikuuta. Pääkonsekraattorina toimi Renzo Fratini, jota avustivat Valerian Okeke ja Solomon Amanchukwu Amatu.


title: Paulinus Chukwuemeka Ezeokafor

text: Ezeokafor sai 8. heinäkuuta 2011 nimityksen Awkan piispaksi.


title: Takasaki

text: Takasaki () on kaupunki Gunman prefektuurissa Kantōn alueella Honshūn saarella Japanissa. Se sijaitsee prefektuurin eteläosassa aivan pääkaupungin Maebashin lounaispuolella. Kaupungissa on 375 396 asukasta (vuonna 2016), ja sen pinta-ala on 459,41 neliökilometriä. Takasaki on valittu yhdeksi Japanin ydinkaupungeista.


title: Takasaki

text: Kaupunki on tärkeä liikenteellinen keskus, sillä Takasakin rautatieasemalla kohtaavat useat rautatielinjat ja kaksi Shinkansen-luotijunalinjaa. Kaupunki tunnetaan myös esimerkiksi Bodhidharmaa esittävän, hyvää onnea tuovan Daruma-nuken kotipaikkana.


title: Solomon Amanchukwu Amatu

text: Solomon Amanchukwu Amatu (s. 17. joulukuuta 1950 Ukpo) on nigerialainen roomalaiskatolinen piispa. Hänet vihittiin papiksi Awkan hiippakuntaan 7. lokakuuta 1978 ja nimitettiin sen vihkipiispaksi sekä Sabratan titulaaripiispaksi 22. joulukuuta 2000. Piispaksi vihkiminen seurasi 28. huhtikuuta 2001. Pääkonsekraattorina toimi Osvaldo Padilla, jota avustivat Albert Kanene Obiefuna ja Simon Akwali Okafor.


title: Solomon Amanchukwu Amatu

text: Amatu sai 28. toukokuuta 2005 nimityksen Okigwen koadjuuttoripiispaksi, ja 22. huhtikuuta 2006 hänestä tuli sen piispa.


title: Nicolas Vallar

text: Nicolas Vallar (s. 22. lokakuuta 1983) on tahitilainen jalkapalloilija, joka edustaa Tahitin korkeimman sarjatason A.S. Dragonia. Vallar pelaa myös Tahitin jalkapallomaajoukkueessa, jonka kapteeni hän myös on. Vallar on Tahitin joukkueesta ainoa hyökkääjä Marama Vahiruan ohella, joka on jalkapalloammattilainen tai jolla on ammattilaistausta jalkapallossa.


title: Nicolas Vallar

text: Nicolas Vallar aloitti uransa vuonna 1997 ranskalaisessa SCO Angersissa Ranskan toiseksi korkeimmalla sarjatasolla, Ligue 2:ssa. Vuonna 2001 Vallar siirtyi HSC Montpellier’n B-joukkueeseen, joka pelasi Ranskan neljänneksi korkeimmalla sarjatasolla. Vallar pelasi joukkueessa 36 ottelua, ennen kuin hän siirtyi vuonna 2003 FC Setén joukkueeseen Ranskan toiseksi korkeimmalle sarjatasolle. Vallar pelasi joukkueessa kolme vuotta, mutta kun vuonna 2006 Seté putosi toiseksi korkeimmalta sarjatasolta Ligue 2:sta sarjaporrasta alemmaksi, Vallar jätti joukkueen. Vallar siirtyi seuraavaksi Portugaliin, FC Penafieliin, jossa hän ei kuitenkaan pelannut yhtään virallista ottelua. Vallar jätti Penafielin kauden päätyttyä ja oli ilman seuraa kauden 2007–2008 alun, kunnes vuonna 2008 hän siirtyi FC Montceau Bourgogneen. Vallar pelasi joukkueessa yhden kauden, kunnes palasi kotimaansa Tahitin liigaan, A.S. Dragoniin. Vallar on voittanut Dragonissa Tahitin mestaruuden kahdesti, kaudella 2011–2012 ja 2012–2013.Vallar aloitti maajoukkueuransa Tahitin alle 21-vuotiaiden maajoukkueessa, jossa Vallar pelasi vuoden 2001 ajan. Vallar edusti maansa alle 21-vuotiaiden maajoukkuetta kolmessa ottelussa, joissa hän teki yhden maalin, helmikuussa 2001 pelatussa ottelussa Uutta-Kaledoniaa vastaan.


title: Nicolas Vallar

text: Vallar lukeutui pitkään Tahitin parhaisiin jalkapalloilijoihin pelattuaan ammattilaisena Ranskassa, mutta teki maajoukkuedebyyttinsä vasta vuonna 2012. Vallar oli Tahitin joukkueen avainpelaajia vuoden 2012 Oseanian mestaruuskisoissa, ja teki kisoissa myös kaksi maalia. Yhden 4–3 voitossa Uutta-Kaledoniaa vastaan ja toisen 4–1 voitossa Vanuatua vastaan. Tahiti pelasi hienot Oseanian mestaruuskisat, ja selvisi aina turnauksen finaaliin asti. Kun Uusi-Kaledonia voitti välierässä yllätyksellisesti turnauksen suurimman ennakkosuosikin ja maanosan menestyneimmän maan, Uuden-Seelannin, avautui Tahitille hyvä sauma voittaa maanosan mestaruus, sillä se oli voittanut finaalivastustajansa Uuden-Kaledonian alkulohkossa. Tahiti voitti finaalin 1–0, ja voitti ensimmäisen maajoukkueturnauksen historiassaan, Vallarin ollessa tärkeä osa joukkuetta.


title: Nicolas Vallar

text: Oseanian mestarina Tahiti pääsi myös mukaan vuoden 2013 Maanosaliittojen cupiin, jossa se pelasi B-lohkossa, Uruguayn, Espanjan ja Nigerian kanssa. Altavastaaja Tahiti sai kisayleisöltä paljon kannustusta, erityisesti avausottelussa Nigeriaa vastaan. Vallar pelasi Tahitin kapteenina joukkueen kaikissa Maanosaliittojen cup-otteluissa, joissa Tahiti hävisi Nigerialle 6–1, Espanjalle 10–0 ja Uruguaylle 8–0. Hävittyään kaikki ottelunsa Tahiti jäi alkulohkonsa viimeiseksi ja putosi ennen turnauksen cup-vaihetta. Ottelussa Nigeriaa vastaan Vallar oli Tahitin epäonnen soturi, ohjattuaan ensin Nigerian laukauksen omaan maaliin ja sen jälkeen loukkaannuttuaan toisen puoliajan alussa. Huolimatta loukkaantumisesta Nigeria-ottelussa, Vallar pelasi kuitenkin täydet minuutit Espanjaa ja Uruguayta vastaan.


title: Nicolas Vallar

text: Vallar on hyvä pääpelaaja ja keskuspuolustajaksi myös melko hyvä maalintekijä. Vallar on myös hyvä riistämään pallon terävillä liukutaklauksillaan. Nicolas Vallarin heikkouksiin voidaan lukea hitaus, sillä Vallar ei aina pysy nopeiden hyökkääjien perässä. Tämä korostui erityisesti Maanosaliittojen cupissa 2013.


title: Renzo Fratini

text: Renzo Fratini (s. 25. huhtikuuta 1944) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Ersilio Tonini 6. syyskuuta 1969. Hänet nimitettiin Botrianan titulaariarkkipiispaksi sekä apostoliseksi pro-nuntiukseksi Pakistaniin 7. elokuuta 1993, ja piispaksi vihkiminen seurasi 2. lokakuuta. Pääkonsekraattorina toimi Angelo Sodano, jota avustivat Crescenzio Sepe ja Francesco Tarcisio Carboni.


title: Renzo Fratini

text: Fratini sai 8. elokuuta 1998 nimityksen apostoliseksi nuntiukseksi Indonesiaan ja 24. kesäkuuta 2003 lisäksi Itä-Timoriin. 27. tammikuuta 2004 Fratini siirrettiin apostoliseksi nuntiukseksi Nigeriaan ja 20. elokuuta 2009 Espanjaan ja Andorraan.


title: Godfrey de Rozario

text: Godfrey de Rozario (s. 13. syyskuuta 1946 Ahmadabad) on intialainen roomalaiskatolinen piispa ja jesuiitta. Hänet vihittiin papiksi 22. huhtikuuta 1978 ja nimitettiin Barodan hiippakunnan johtoon 29. elokuuta 1997. Piispaksi vihkiminen seurasi 28. joulukuuta. Pääkonsekraattorina toimi Simon Ignatius Pimenta, jota avustivat Ivan Dias ja Francis Leo Braganza.


title: Thomas Ignatius MacWan

text: Thomas Ignatius MacWan (s. 14. lokakuuta 1952 Bhavnagar) on intialainen roomalaiskatolinen piispa. Hänet vihittiin papiksi Ahmedabadin hiippakuntaan 9. huhtikuuta 1988 ja nimitettiin sen johtoon 11. marraskuuta 2002. Piispaksi vihkiminen seurasi 11. tammikuuta 2003. Pääkonsekraattorina toimi Stanislaus Fernandes, jota avustivat Godfrey de Rozario ja Abraham Viruthakulangara.


title: Michelle Dockery

text: Michelle Suzanne Dockery (s. 15. joulukuuta 1981 Romford, Lontoo) on brittiläinen näyttelijä, joka tunnetaan parhaiten Lady Mary Crawleyn roolista draamasarjassa "Downton Abbey". Roolistaan näytelmässä "Auringon polttama" hän sai Olivier-ehdokkuuden parhaasta naissivuosasta. Dockery näyttelee Letty Rainesia draamasarjassa "Good Behavior".


title: Michelle Dockery

text: Dockery valmistui Guildhall School of Music and Drama -korkeakoulusta vuonna 2004 ansaiten suorituksestaan the Gold Medal for Drama -palkinnon. Sittemmin hän on esiintynyt teatterissa, lukuisissa televisiosarjoissa ja pienrooleissa elokuvissa, kuten vuoden 2012 "Anna Kareninassa".


title: Michelle Dockery

text: Läpimurtoroolinsa Dockery teki brittiläisessä draamasarjassa "Downton Abbey" vuonna 2010 esittäen sarjan yhtä päähenkilöistä, aristokraattiperheen vanhinta tytärtä Lady Mary Crawleya. Sarja osoittautui menestykseksi ja keräsi lukuisia palkintoja tuoden Dockerylle näkyvyyttä. Maaliskuussa 2015 ilmoitettiin, että kuudes kausi jäisi sarjan viimeiseksi ja sarja lopetettiin vuoden 2015 joulujaksoon. Myöhemmin sarjalle on ollut suunnitteilla jatkoa elokuvaversion muodossa, mihin Dockery on ilmaissut halunsa osallistua.


title: Michelle Dockery

text: "Downton Abbeyn" jälkeen Dockery otti roolin yhdysvaltalaisessa rikosdraamasarjassa "Good Behavior" esittäen Letty Rainesia, joka eroaa suuresti Dockeryyn tunnetuimmasta roolista, Lady Marysta. Sarjasta on tehty kaksi kautta, mutta kolmannelle ei ole vielä saatu varmistusta.


title: Michelle Dockery

text: Vuonna 2017 Dockery esiintyi Netflixin villiin länteen sijoittuvassa draamasarjassa "Jumalattomat" esittäen yhtä päähenkilöistä, leskeksi jäänyttä Alice Fletcheriä. Sarja on kerännyt hyviä arvosteluja, mutta vielä ei ole tiedotettu saako se jatkoa.


title: Michelle Dockery

text: Dockery on myös osallistunut hyväntekeväisyystyöhön, jota hän on tukenut muun muassa Instagram -tilillään. Vuonna 2014 Dockery julistettiin Oxfamin ensimmäiseksi humanitaariseksi lähettilääksi. Hän tukenut myös syövän vastaista taistelua esiintymällä lyhytelokuvassa "Stand Up for Cancer".


title: Michelle Dockery

text: Dockery on pitänyt yksityiselämänsä ja suhteensa poissa julkisuudesta. Hän oli kihloissa irlantilaisen John Dineenin kanssa tämän kuolemaan asti. Dineen menehtyi syöpään joulukuussa 2015. Tämän jälkeen Dockery otti taukoa julkisuudesta ja palasi takaisin näyttelyn pariin vuonna 2016 yhdysvaltalaisessa sarjassa "Good Behavior". Dockery mieltää itsensä leskeksi ja kokee samaistuvansa roolihahmoihinsa Lady Maryyn ja Alice Fletcheriin, koska he ovat molemmat menettäneet aviomiehensä.


title: Michelle Dockery

text: Vuonna 2014 Dockery muutti Pohjois-Lontooseen lähelle hyvää ystäväänsä Laura Carmichaelia, joka esitti "Downton Abbey" -sarjassa hänen hahmonsa sisarta Lady Edith Crawleya. Näyttelyn ohella Dockery on myös jazzlaulaja.


title: Komorien jalkapallomaajoukkue

text: Komorien jalkapallomaajoukkue edustaa Komoreita virallisissa jalkapallo-otteluissa. Komorit kuuluu Afrikan jalkapalloliitto CAF:n. Valtio on pyrkinyt MM-kilpailuihin kahdesti (2010 ja 2014), mutta karsiutui kummallakin kerralla ensimmäisellä kierroksella. Afrikan mestaruuskilpailuihin valtio ei ole myöskään selviytynyt koskaan.


title: Joseph Effiong Ekuwem

text: Joseph Effiong Ekuwem (s. 18. joulukuuta 1949 Offi Udah) on nigerialainen roomalaiskatolinen arkkipiispa. Hänet vihittiin papiksi Calabarin hiippakuntaan 30. kesäkuuta 1979 ja nimitettiin Uyon hiippakunnan johtoon 4. heinäkuuta 1989. Piispaksi vihkiminen seurasi 9. joulukuuta. Pääkonsekraattorina toimi Paul Fouad Naïm Tabet, jota avustivat Brian David Usanga ja Albert Kanene Obiefuna.


title: Joseph Effiong Ekuwem

text: Ekuwem sai 2. helmikuuta 2013 nimityksen Calabarin arkkipiispaksi.


title: Pablo Ervin Schmitz Simon

text: Pablo Ervin Schmitz Simon (s. 4. joulukuuta 1943 Fond du Lac, Wisconsin) on Nicaraguassa toimiva yhdysvaltalainen roomalaiskatolinen piispa. Hänet vihittiin kapusiinien papiksi 3. syyskuuta 1970 ja nimitettin Bluefieldsin vihkipiispaksi sekä Eleplan titulaaripiispaksi 22. kesäkuuta 1984. Pispaksi vihkiminen seurasi 17. syyskuuta. Pääkonsekraattorina toimi Andrea Cordero Lanza di Montezemolo, jota avustivat Miguel Obando Bravo ja Salvador Albert Schlaefer Berg.


title: Pablo Ervin Schmitz Simon

text: Schmitz Simon sai 28. heinäkuuta 1994 nimityksen Bluefieldsin apostoliseksi vikaariksi.


title: Joanne Froggatt

text: Joanne Froggatt (s. 21. elokuuta 1980 North Yorkshire) on brittiläinen televisio- ja elokuvanäyttelijä, joka tunnetaan parhaiten sisäkkö Annan roolistaan palkitussa draamasarjassa "Downton Abbey" (2011–). Froggatt palkittiin Annan roolistaan parhaan naissivuosan Golden Globella vuonna 2015 ja on saanut myös kahdesti Emmy-ehdokkuuden parhaasta naissivuosasta draamasarjassa vuosina 2012 ja 2014.


title: Brian David Usanga

text: Brian David Usanga (24. lokakuuta 1928 Obotim – 26. toukokuuta 2005) oli nigerialainen roomalaiskatolinen arkkipiispa. Hänet vihittiin papiksi 8. joulukuuta 1956 ja nimitettiin Calabarin vihkipiispaksi sekä Ubaban titulaaripiispaksi 5. elokuuta 1966. Piispaksi vihkiminen seurasi 4. joulukuuta. Pääkonsekraattorina toimi Luigi Bellotti, jota avustivat James Moynagh ja Dominic Ignatius Ekandem.


title: Brian David Usanga

text: Usanga sai 5. helmikuuta 1970 nimityksen Calabarin piispaksi ja 26. toukokuuta 1994 arkkipiispaksi. Hän jäi eläkkeelle 17. joulukuuta 2003.


title: Jorge Mendes

text: Jorge Paulo Agostinho Mendes (s. 7. tammikuuta 1966 Lissabon), on portugalilainen jalkapalloilijoiden pelaaja-agentti. Hänet tunnetaan ”superagenttina”, jonka suojatteihin kuuluvat muun muassa Cristiano Ronaldo, Radamel Falcao ja Thiago Silva sekä manageri José Mourinho. Mendes sai osakseen paljon huomiota, kun hänen asiakastaan David de Geaa oltiin vahvasti viemässä englantilaisesta Manchester Unitedista espanjalaiseen Real Madridiin vuoden 2015 siirtoikkunassa.


title: Seututie 249

text: Seututie 249 on Sastamalan Keikyästä Hämeenkyröön Kyröskoskelle kulkeva seututie. Tien pituus on 57 kilometriä. Tien pohjoispää Häijäästä Kyröskoskelle oli aikaisemmin numeroitu seututie 262:ksi.


title: Seututie 249

text: Tie saa alkunsa valtatien 12 risteyksestä Keikyän itäpuolelta. Ensin tie läpäisee Keikyän vanhan kuntakeskuksen, jossa se ylittää Kokemäenjoen ja ohittaa yhdystien 2481 risteyksen. Keikyästä tie jatkaa kohti pohjoista ja läpäisee Äetsän vanhan kuntakeskuksen Pehulan. Sen jälkeen tie saapuu Kiikkaan, jossa se alittaa kantatien 44 sekä Tampere–Pori-radan. Seuraavaksi tie saapuu Sastamalan keskustaan Vammalaan, jossa se alittaa jälleen Tampere–Pori-radan. Vammalan jälkeen tie jatkaa radan myötäilyä ja alittaa sen vielä kolmannen kerran Heinoon kylässä noin viisi kilometriä ennen Karkkua. Karkun ohituksen jälkeen tie erkaantuu myötäilemästä Tampere–Pori-rataa ja kohtaa Häijäässä valtatien 11. Sieltä tie jatkaa kohti pohjoista ohittaen Hämeenkyrön Haukijärven ja Mustajärven päättyen lopulta Kyröskosken reunalla valtatien 3 kiertoliittymään, josta alkaa Kyröskosken keskustaan johtava Yhdystie 3002.


title: Seututie 249

text: Tie kulkee ensin valtatieltä 12 yhdystielle 2583 nimellä "Äetsäntie". Sieltä tie kulkee Vammalassa olevan Sastamalankadun risteykseen nimellä "Satakunnantie". Vammalan ja Karkun välinen osuus on "Häijääntie", jonka jälkeen Karkun ja valtatien 11 välinen osuus on "Vammalantie". Viimeinen osuus valtatieltä 11 on Hämeenkyrön kuntarajalle asti "Kyröntie" ja sen jälkeen Hämeenkyrön kuntakeskukselle asti "Häijääntie".


title: Big Brother 2013 (UK)

text: Big Brother 2013 on tositelevisiosarja Big Brotherin brittiläisen version 14. tuotantokausi. Kausi alkoi 13. kesäkuuta. Ohjelman juontajaksi vaihtui Emma Willis.


title: Big Brother 2013 (UK)

text: 29- vuotias Michael saapui taloon "The People's Puppetina". Hän ei siis ole oikea asukas vaan näyttelijä. Katsojat saavat antaa Michaelille tehtäviä, kuten kenet asukkaista hän nimeää ja "tuhoaako" hän näiden tavarat. Hän olikin vastuussa ensimmäisen viikon nimeämisistä. Lopulta asukkaille paljastettiin totuus Michaelista, ja hän poistui talosta 9. päivänä.


title: Bassetti

text: Bassetti (ransk. ja eng. "Basset") on matalaraajainen pienriistan metsästykseen jalostettu ajokoira, jonka juuret ovat Ranskassa. Sana "bas" tarkoittaa matalaa, mikä onkin tämän ryhmän roduille ominaista.


title: Bassetti

text: Bassetti on pienikokoinen ja voi rodusta riippuen saavuttaa enimmillään noin 40 cm säkäkorkeuden. Sen tunnistaa helposti pitkästä selästä ja lyhyistä raajoista. Karvapeite on lyhyt, kova ja tiheä, yleensä sileä mutta voi rodusta riippuen olla myös karkea. Ranskalaiset bassetit luokitellaan karvapeitteen laadun ja värin perusteella, minkä vuoksi bretagnenbassetti ja gascognenbassetti tunnetaan ranskaksi nimillä "fawn bretagnenbassetti" ja "sininen gascognenbassetti". Karkeakarvaisia bassetteja kutsutaan "griffonibasseteiksi" erotuksena sileäkarvaisiin.


title: Bassetti

text: Bassetteihin kuuluvat basset artésien normand, basset hound, bretagnenbassetti, gascognenbassetti ja petit basset griffon vendéen sekä sukupuuttoon kuolleista roduista artoisinbassetti, ardennienbassetti ja saintongenbassetti. Ranskalaiset itse eivät luokittele grand basset griffon vendéeniä mukaan, sillä korkeampiraajaisena se ei muistuta tyypillistä bassettia vaan ennemminkin pientä griffonia.


title: Bassetti

text: Ranskalaiset kutsuvat myös dreeveriä nimellä "ruotsinbassetti" ("Basset suédois") ja alppimaidenajokoiraa nimellä "alppibassetti" ("Basset des Alpes"), koska nämä täyttävät alkuperämaistaan ja alkuperäisistä nimistään huolimatta tyypillisen matalaraajaisen, pitkärunkoisen ajokoiran tunnusmerkit. Samaan dachsbracke-kategoriaan menevät lisäksi westfaleninajokoira ja sukupuuttoon kuollut strellufinajokoira.


title: Intialainen teema

text: Intialainen teema tarkoittaa erästä tehtäväšakissa tehtävässä esiintyvää teemaa. Teema esitettiin ensi kerran 1845 niin sanotussa "intialaisessa tehtävässä", jonka oli laatinut Henry Augustus Loveday. Se oli ensimmäisiä kertoja, kun šakkitehtävässä oli teemasisältöä. Sen jälkeen laatijat alkoivatkin nopeasti kehitellä ja esittää tehtävissä erilaisia uusia teemoja. Siksi "intialaisen tehtävän" julkaiseminen merkitsi modernin tehtävätaiteen alkua.


title: Intialainen teema

text: Intialaisen teeman määritelmä kuuluu: Valkea rakentaa esimerkiksi lähetillä ja tornilla patterin. Ensin lähetti siirtyy kriittisen ruudun yli. Sitten torni siirtyy lähetin linjalle katkaisten sen. (Tehtäväšakissa käytetään termiä katko.) Katkon jälkeen musta kuningas siirtyy vapautuneeseen pakoruutuun. Lopuksi patteri laukaistaan siirtämällä tornia. Tornin siirtyessä sen takana olevan lähetin linja mustan kuningasta kohti avautuu. Musta kuningas joutuu samalla matitetuksi.


title: Intialainen teema

text: Intialainen teema on yksi vanhimmista šakkitehtävissä esiintyvistä teemoista. Sen keksimisen jälkeen laatijat alkoivat keksiä ja sisällyttää tehtäviinsä erilaisia muitakin teemoja, joista osa oli intialaisen teeman muunnoksia. Intialaisen teeman esitti ensi kertaa šakkitehtävässä englantilainen Henry Augustus Loveday (1815-48). Loveday lähetti tehtävän kirjeessä Howard Stauntonille elokuussa 1844. Kirjeen allekirjoituksena oli ”Shagird”, mikä aiheutti väärinkäsityksen ja pitkään luultiin tehtävän olevan intialaisen henkilön laatima. Siksi Lovedayn laatima tehtävä tunnetaan nykyisin nimellä "intialainen tehtävä". Persian- tai turkinkielinen sana ”shagird” merkitsee oppilasta. Staunton julkaisi Lovedayn tehtävän helmikuussa "The Chess Player's Chronicle" -nimisessä lehdessä. Saksalaiset laatijat Johannes Kohtz (1843-1918) ja Carl Kockelkorn (1843-1914) selvittivät vasta vuosikymmeniä tehtävän julkaisemisen jälkeen, että ”Shagird” oli Lovedayn käyttämä nimimerkki. Myös englantilainen J. Keeble julkaisi oikean tiedon British Chess Magazinessa 1920.Loveday oli julkaissut nimimerkillä muutamia tehtäviään ja pelejä "Delhi Gazettessa".


title: Intialainen teema

text:
Ratkaisu:
1.Lc1! b4 2.Td2 b5 3.Kb1 Kf4 4.Td4#


title: Intialainen teema

text: Tehtävän alkuperäinen muoto on puutteellinen. Siinä on esimerkiksi monia duaaleja (esimerkiksi siirtojen järjestystä voidaan vaihtaa). Duaali tarkoittaa, että mustan puolustussiirron jälkeen valkea voi päästä tavoitteeseensa kahdella tai useammalla tavalla. Tehtäväšakissa arvostetaan yksiselitteistä ratkaisua, joten sivuratkaisut tai puolustussiirron jälkeiset useat tavoitteeseen johtavat siirrot alentavat tehtävän arvoa. Poikkeuksen muodostavat erityisesti ratkaisukilpailua varten laaditut tehtävät, joissa sivuratkaisut on tietoisesti sisällytetty tehtävään sen ratkaisemisen vaikeuttamiseksi.


title: Intialainen teema

text: Suomalainen E. A. Ekholm julkaisi 1926 Suomen Shakissa (kts. Suomen Shakki 5-6/1926) Lovedayn tehtävästä korjatun muodon. Ekholm kirjoitti kyseisessä lehdessä intilaisesta teemasta 15-sivuisen esityksen nimellä "Till emendationen av ”det indiska problemet”".


title: Intialainen teema

text: Jälkeenpäin intialaista teemaa on esitetty eri muodoissa tuhansissa šakkitehtävissä. Erityisesti teeman suosio kasvoi, kun Kohtz ja Kockelkorn julkaisivat 1903 intialaista teemaa esittelevän tehtäväkokoelman nimellä "Das indicshe Problem".


title: Ambrose Papaiah Yeddanapalli

text: Ambrose Papaiah Yeddanapalli (20. elokuuta 1914 Pannur – 20. marraskuuta 1997) oli intialainen roomalaiskatolinen piispa. Hänet vihittiin fransiskaanien papiksi 3. lokakuuta 1943 ja nimitettiin Bellaryn hiippakunnan johtoon 10. joulukuuta 1963. Piispaksi vihkiminen seurasi 14. huhtikuuta 1964. Pääkonsekraattorina toimi James Robert Knox, jota avustivat Angelo Innocent Fernandes ja Joseph Mark Gopu.


title: Ambrose Papaiah Yeddanapalli

text: Yeddanapalli osallistui Vatikaanin toiseen kirkolliskokoukseen. Hän jäi eläkkeelle 6. lokakuuta 1992.


title: Hiihdon Suomen-mestaruuskilpailut 1950

text: Hiihdon Suomen-mestaruuskilpailut käytiin vuonna 1950 Mikkelissä ilman Rumfordin maailmanmestaruuskilpailuihin osallistuneita hiihtäjiä. Kilpailut alkoivat 23. helmikuuta.


title: Hiihdon Suomen-mestaruuskilpailut 1949

text: Hiihdon Suomen-mestaruuskilpailut toivat vuonna 1949 esille uusia voittajia. Ensimmäisiin mestaruuksiinsa ylsivät Tauno Sipilä, Viljo Vellonen ja Tyyne Wideman, joka onnistui kukistamaan suomalaista naishiihtoa hallinneen Kerttu Pehkosen.


title: Hiihdon Suomen-mestaruuskilpailut 1949

text: Viestikilpailun voitti Jämsänkosken Ilves joukkueella Pekka Kuvaja, Arvo Äyräntö ja Juho Valtonen.


title: Angelo Innocent Fernandes

text: Angelo Innocent Fernandes (28. heinäkuuta 1913 Karachi – 30. tammikuuta 2000) oli intialainen roomalaiskatolinen arkkipiispa. Hänet vihittiin papiksi Bombayn arkkihiippakuntaan 29. elokuuta 1937 ja nimitettiin Delhin koadjuuttoriarkkipiispaksi sekä Novae Patraen titulaariarkkipiispaksi 4. kesäkuuta 1959. Piispaksi vihkiminen seurasi 1. marraskuuta. Pääkonsekraattorina toimi Valerian Gracias, jota avustivat Joseph Alexander Fernandes ja Vivian Anthony Dyer.


title: Angelo Innocent Fernandes

text: Fernandesista tuli 16. syyskuuta 1967 Delhin arkkipiispa. Hän osallistui Vatikaanin toiseen kirkolliskokoukseen. Hän jäi eläkkeelle 19. marraskuuta 1990.


title: Joseph Alexander Fernandes

text: Joseph Alexander Fernandes (12. huhtikuuta 1889 Bangalore – 16. syyskuuta 1967) oli intialainen roomalaiskatolinen arkkipiispa. Hänet vihittiin papiksi 19. joulukuuta 1914 ja nimitettiin Calcuttan arkkihiippakunnan vihkipiispaksi sekä Aphnaeumin titulaaripiispaksi 24. tammikuuta 1949. Piispaksi vihkiminen seurasi 1. toukokuuta. Pääkonsekraattorina toimi Ferdinand Périer, jota avustivat Oscar Sevrin ja Thomas Pothacamury.


title: Joseph Alexander Fernandes

text: Fernandes sai 12. huhtikuuta 1951 nimityksen Delhi and Simlan arkkipiispaksi. Arkkihiippakunnan jakauduttua 4. kesäkuuta 1959 Fernandesista tuli pelkän Delhin arkkipiispa, jona hän toimi loppuikänsä. Hän osallistui Vatikaanin toiseen kirkolliskokoukseen.


title: Ferdinand Périer

text: Ferdinand Périer (22. syyskuuta 1875 Anvers – 10. marraskuuta 1968) oli Intiassa toiminut belgialainen roomalaiskatolinen arkkipiispa ja jesuiitta. Hänet vihittiin papiksi 3. lokakuuta 1909 ja nimitettiin Calcuttan arkkihiippakunnan koadjuuttoriarkkipiispaksi sekä Plataean titulaariarkkipiispaksi 10. elokuuta 1921. Piispaksi vihkiminen seurasi 21. joulukuuta. Pääkonsekraattorina toimi Pietro Pisani, jota avustivat Santino Taveggia ja Louis Van Hoeck.


title: Ferdinand Périer

text: Périeristä tuli 23. kesäkuuta 1924 Calcuttan arkkipiispa, jona hän toimi, kunnes jäi eläkkeelle 12. elokuuta 1960. Eläkkeellejäämispäivänään hän sai nimityksen Rhoinan titulaariarkkipiispaksi. Hän osallistui Vatikaanin toiseen kirkolliskokoukseen.


title: Chigusamaru

text: Chigusamaru () oli keisarillisen Japanin armeijan keskeneräiseksi jäänyt Yamashiomaru-luokan lentokoneidenkuljetusalus toisessa maailmansodassa.


title: Chigusamaru

text: Tyypin 2TL -tankkeri tilattiin Mitsubishin Jokohaman telakalta ja sen köli laskettiin 11. syyskuuta 1944. Alus laskettiin vesille vielä saman vuoden lopulla 29. joulukuuta. Aluksen rakentaminen keskeytettiin tammikuussa 1945. Sodan jälkeen alus muutettiin siviilikäyttöön ja se luovutettiin 24. maaliskuuta 1949 Taiyo Gyogyo KK Linelle 10 325 tonnin tankkerina. Aluksen rekisterinumerona oli 56 306 ja tunnuksena JFYA.


title: Zuiunmaru

text:
Zuiunmaru oli keisarillisen Japanin armeijan keskeneräiseksi jäänyt Yamashiomaru-luokan lentokoneidenkuljetusalus toisessa maailmansodassa. Alusta ei saatu valmiiksi sodan loppuvuosina. Alus muutettiin tankkeriksi sodan jälkeen vuonna 1949. Aluksen omisti Okada Shosen Company.
Alus romutettiin Oskatassa 5. kesäkuuta 1964.


title: Augustine-Antoine Roy

text: Augustine-Antoine Roy (21. tammikuuta 1863 Le Pin – 21. joulukuuta 1937) oli Intiassa toiminut ranskalainen roomalaiskatolinen piispa. Hänet vihittiin La Société des Missions Etrangères'n papiksi 8. heinäkuuta 1888 ja nimitettiin Coimbatoren hiippakunnan johtoon 12. helmikuuta 1904. Piispaksi vihkiminen seurasi 17. huhtikuuta. Pääkonsekraattorina toimi Hugues-Madelain Bottero, jota avusti Teotonio Emanuele Ribeira Vieira de Castro.


title: Augustine-Antoine Roy

text: Roy jäi eläkkeelle 4. joulukuuta 1930, jolloin hän sai nimityksen Citharizumin titulaaripiispaksi.


title: Joseph Colgan

text: Joseph Colgan (1. huhtikuuta 1824 Donore – 13. helmikuuta 1911) oli Intiassa toiminut irlantilainen roomalaiskatolinen arkkipiispa. Hänet vihittiin papiksi mahdollisesti vuonna 1846 ja nimitettiin Madrasin apostoliseksi vikaariksi sekä Aureliopolis in Lydian titulaaripiispaksi 19. toukokuuta 1882. Piispaksi vihkiminen seurasi 24. elokuuta.


title: Joseph Colgan

text: Colgan sai 25. marraskuuta 1886 nimityksen Madrasin arkkipiispaksi, jona hän toimi, kunnes kuoli 86-vuotiaana virassa. Hänen seuraajakseen tuli John Aelen.


title: Burjaattikoira

text: Burjaattikoira ("Бурят-Монгольский волкодав"; "Burjat-Mongolskij Volkodav") on mongolialais-venäläinen koirarotu. FCI ei tunnusta sitä, mutta Venäjän Kennelfederaatio on hyväksynyt sen virallisesti venäläiseksi roduksi.


title: Burjaattikoira

text: Burjaattikoira on kotoisin Etelä-Venäjän Burjatiasta, jossa paikallinen burjaatti-mongolikansa on kasvattanut sitä jo pitkään. Se on erittäin läheistä sukua tiibetinmastiffille, ja polveutunee mitä todennäköisimmin tämän paikallismuunnoksesta. Rotu jalostettiin paimenkoiraksi ja laumanvartijaksi suojelemaan karjaa susilta ja muilta petoeläimiltä. Mongolialainen nimitys "nelisilmä" tulee tan-värisistä merkeistä silmien yläpuolella, koska ne vaikuttavat siltä kuin koiralla olisi neljä silmää. Eräs paikallisnimistä, "bavgar", vastaavasti viittaa karhumaiseen olemukseen. Venäläinen nimitys "volkodav" taas tarkoittaa sudenmetsästäjää, ja se on yleinen nimitys myös monille muille aasialaisille vuoristokoirille - kuten keskiaasiankoiralle ja kaukasiankoiralle.


title: Pitkäkynsipäästäinen

text: Pitkäkynsipäästäinen ("Sorex unguiculatus") on aasialainen päästäisten heimoon kuuluva nisäkäslaji.


title: Pitkäkynsipäästäinen

text: Pitkäkynsipäästäistä tavataan Itä-Aasiassa. Sitä tavataan laajalla alueella, ja se on paikoin hyin yleinen. Se on luokiteltu elinvoimaiseksi, eikä sillä ole merkittäviä uhkia.


title: Pitkäkynsipäästäinen

text: Pitkäkynsipäästäinen elää monenlaisissa ympäristöissä alangoilta vuoristoihin. Ruohikkoalueet ja avoimet pellot ovat lajille erityisen suotuisia ja näillä alueilla kannat voivat olla hyvin tiheät. Pitkäkynsipäästäinen käyttää ravinnokseen matoja, hyönteisiä, juoksujalkaisia ja etanoita. Pitkäkynsipäästäinen poikii enintään kolme kertaa vuodessa, ja yhdessä poikueessa on 3–7 poikasta.


title: Sota näköpiirissä -kriisi

text: Sota näköpiirissä -kriisi oli Saksan ja Ranskan välille vuonna 1875 syntynyt poliittinen kriisi, jonka Saksan valtakunnankansleri Otto von Bismarck synnytti vihjailemalla Saksan lehdistössä sodan mahdollisuudesta maiden välillä. Kriisi päättyi ulkovaltojen väliintulon myötä Bismarckin ja Saksan kannalta diplomaattisen tappioon.


title: Sota näköpiirissä -kriisi

text: Tapahtumien taustalla oli Bismarckin huolestuminen siitä, miten nopeasti Ranska oli toipunut vuosien 1870–1871 sodasta. Hän pelkäsi Ranskan tavoittelevan revanssia ennemmin tai myöhemmin. Ratkaiseva yllyke oli maaliskuussa 1875 Ranskan uusi armeijalaki, jolla upseeriston määrää lisättiin. Bismarck päätti estää Ranskan enemmän vahvistumisen ehkäisysodalla tai sellaisella uhkaamalla ja alkoi levittää vihjauksia sodasta Saksan lehdistön kautta. Tunnetuin oli 8. huhtikuuta "Die Post" -sanomalehdessä ilmestynyt artikkeli "Ist Krieg in Sicht?" (”Onko sota näköpiirissä?”). Vastavetona Ranskan ulkoministeri Louis Decazes esiintyi toukokuun alussa Lontoossa ja vaati Britanniaa sekä Venäjää ryhtymään toimiin Saksan hyökkäysaikeita vastaan. Pyynnön seurauksena Britannian pääministeri Benjamin Disraeli vaati Bismarckia rauhoittamaan tilanteen ja Venäjän tsaari Aleksanteri III matkusti ulkoministerinsä Aleksandr Gortšakovin kanssa Berliiniin vetoamaan henkilökohtaisesti Ranskan puolesta. Tämän jälkeen Bismarckin oli pakko taipua antamaan rauhoittavia lausuntoja ja kriisi laukesi. Tapaus osoitti Bismarckin epäonnistuneen pyrkimyksissään eristää Ranska poliittisesti kolmen keisarin liiton avulla.


title: John Cooper

text: John Cooper voi viitata seuraaviin henkilöihin:


title: Casimir Gnanadickam

text: Casimir Gnanadickam (25. huhtikuuta 1925 Suranam – 10. marraskuuta 1993) oli intialainen roomalaiskatolinen arkkipiispa ja jesuiitta. Hänet vihittiin papiksi 28. heinäkuuta 1957 ja nimitettiin Madurain arkkihiippakunnan johtoon 3. joulukuuta 1984. Piispaksi vihkiminen seurasi 16. kesäkuuta 1985. Pääkonsekraattorina toimi Justin Diraviam, jota avustivat Anthony Rayappa Arulappa ja Thomas Fernando.


title: Casimir Gnanadickam

text: Gnanadickam sai 26. tammikuuta 1987 nimityksen Madras and Mylaporen arkkipiispaksi, jona hän toimi, kunnes kuoli 68-vuotiaana virassa.


title: True to the Navy

text: True to the Navy on Frank Tuttlen ohjaama yhdysvaltalainen toiminnallinen romanttinen komedia, joka sai ensi-iltansa vuonna 1930. "True to the Navyn" pääosissa ovat Clara Bow, Fredric March, Harry Green ja Rex Bell. Paramount Publix Corporation tuotti ja levitti elokuvan. Elokuvasta julkaistiin sekä mykkä- että ääniversio. Mykkäversio on muutaman minuutin lyhyempi. "True to the Navy" kertoo sandiegolaisessa apteekissa työskentelevästä kassatytöstä (Bow), joka ihailee merimiehiä. Lopulta hän iskee silmänsä jääräpäiseen tykkimieheen "Bull’s Eye" McCoy’hyn (March).


title: True to the Navy

text: Elokuvan käsikirjoituksen laativat Keene Thompson ja Doris Anderson. Ääniversioon dialogin laati Herman J. Mankiewicz. "True to the Navy" -elokuvan tuotanto alkoi 28. helmikuuta 1930 ja päättyi 25. maaliskuuta. "True to the Navy" kuvattiin Kaliforniassa, San Diegon Naval Training Centerissä. Kuvausten aikana Clara Bow tapasi Rex Bellin. He menivät vihille seuraavan vuoden joulukuussa.


title: True to the Navy

text: "True to the Navy" sai ensi-iltansa 25. toukokuuta vuonna 1930. "True to the Navy" on julkaistu VHS:lle ja DVD:lle. VHS-julkaisu on osana "Forgotten Hollywood" (2005) -julkaisua. Yhdysvaltain kongressin kirjasto oli entisöinyt elokuvan vuonna 2000.


title: Viidakkomaina

text: Viidakkomaina ("Acridotheres fuscus") on kottaraisten heimoon kuuluva varpuslintu.


title: Viidakkomaina

text: Viidakkomainaa tavataan luonnonvaraisena Bangladeshissa, Bhutanissa, Intiassa, Malesiassa, Myanmarissa, Nepalissa, Pakistanissa, Singaporessa ja Thaimaassa. Lajin on raportoitu olevan yleinen, ja se on luokiteltu elinvoimaiseksi.


title: Vilmos Batthyány

text: Vilmos Batthyány (14. maaliskuuta 1870 – 24. marraskuuta 1923) oli slovakialainen roomalaiskatolinen arkkipiispa. Hänet vihittiin papiksi 7. heinäkuuta 1894 ja nimitettiin Nitran koadjuuttoripiispaksi sekä Titiopoliin titulaaripiispaksi 3. tammikuuta 1902. Piispaksi vihkiminen seurasi 5. helmikuuta. Pääkonsekraattorina toimi Károly Emmánuel de Csáky, jota avustivat Miklós Széchenyi de Salvar-Felsovidék ja Janos Jung.


title: Vilmos Batthyány

text: Batthyánysta tuli 18. maaliskuuta 1911 Nitran piispa, jona hän toimi, kunnes jäi eläkkeelle 16. joulukuuta 1920. Eläkkeellejäämispäivänään hän sai nimityksen Cyrrhuksen titulaariarkkipiispaksi.


title: Francisco Moreno Barrón

text: Francisco Moreno Barrón (s. 3. lokakuuta 1954 Salamanca) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 25. helmikuuta 1979 ja nimitettiin sen vihkipiispaksi sekä Gaguarin titulaaripiispaksi 2. helmikuuta 2002. Piispaksi vihkiminen seurasi 20. maaliskuuta. Pääkonsekraattorina toimi Alberto Suárez Inda, jota avustivat Giuseppe Bertello ja Carlos Suárez Cázares.


title: Francisco Moreno Barrón

text: Moreno Barrón sai 28. maaliskuuta 2008 nimityksen Tlaxcalan piispaksi, jonka virkaan hänet asetettiin 28. toukokuuta.


title: Carlos Suárez Cázares

text: Carlos Suárez Cázares (s. 2. joulukuuta 1946 La Piedad) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 30. joulukuuta 1972 ja nimitettiin Campechen hiippakunnan johtoon 1. kesäkuuta 1988. Piispaksi vihkiminen seurasi 25. heinäkuuta. Pääkonsekraattorina toimi Girolamo Prigione, jota avustivat Héctor González Martínez ja Manuel Castro Ruiz.


title: Carlos Suárez Cázares

text: Suárez Cázares sai 18. elokuuta 1994 nimityksen Zamoran piispaksi, jona hän toimi, kunnes erosi tehtävistään 13. joulukuuta 2006. Suárez Cázares nimitettiin 4. marraskuuta 2008 Morelian vihkipiispaksi ja Abiddan titulaaripiispaksi.


title: Jaime Calderón Calderón

text: Jaime Calderón Calderón (s. 1. toukokuuta 1966 Churintzio) on meksikolainen roomalaiskatolinen piispa. Hänet vihittiin papiksi Zamoran hiippakuntaan 16. helmikuuta 1991. Hänet nimitettiin Zamoran vihkipiispaksi sekä Iomniumin titulaaripiispaksi 5. heinäkuuta 2012, ja piispaksi vihkiminen seurasi 5. lokakuuta. Pääkonsekraattorina toimi Christophe Pierre, jota avustivat Javier Navarro Rodríguez ja José Luis Amezcua Melgoza.


title: Juan Espinoza Jiménez

text: Juan Espinosa Jiménez (s. 11. toukokuuta 1965 La Piedad) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 31. tammikuuta 1993 ja nimitettiin sen vihkipiispaksi sekä Arpin titulaaripiispaksi 15. joulukuuta 2010. Piispaksi vihkiminen seurasi 22. helmikuuta 2011. Pääkonsekraattorina toimi Alberto Suárez Inda, jota avustivat Christophe Pierre ja Carlos Suárez Cázares.


title: Leopoldo González González

text: Leopoldo González González (s. 31. lokakuuta 1950 Abasolo) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 23. marraskuuta 1975 ja nimitettiin sen vihkipiispaksi sekä Voncarian titulaaripiispaksi 18. maaliskuuta 199. Piispaksi vihkiminen seurasi 19. toukokuuta. Pääkonsekraattorina toimi Alberto Suárez Inda, jota avustivat Justo Mullor García ja Carlos Suárez Cázares.


title: Leopoldo González González

text: González González sai 9. kesäkuuta 2005 nimityksen Tapachulan piispaksi.


title: HD 17156 b

text: HD 17156 b on eksoplaneetta, joka löydettiin 14. huhtikuuta 2007. Se kiertää keltaista G-tyypin alijättiläistähteä HD 17156 noin 255 valovuoden päässä Maasta, Kassiopeian tähdistön suunnalla.


title: HD 17156 b

text: Planeetta kiertää emotähteään 0,16 AU:n etäisyydellä, ja sen kiertoaika on noin 21 päivää. Planeetan massa vastaa noin 3,19 Jupiterin massaa. Planeetta on todennäköisesti kaasujättiläinen.


title: Kai Dammert

text: Kai Fredrik Dammert (18. marraskuuta 1919 Turku – 18. elokuuta 2018 Oulu) oli suomalainen lääkäri. Hän oli Oulun yliopiston patologisen anatomian professori ja tutki esimerkiksi pahanlaatuisia kasvaimia.


title: Kai Dammert

text: Dammertin vanhemat olivat metsänhoitaja Paul Fredrik Dammert ja Anna Selma Maria Elisabet Quist. Dammert tuli ylioppilaaksi Käkisalmen yhteiskoulusta 1938 ja valmistui lääketieteen lisensiaatiksi 1948. Lääketieteen tohtoriksi hän väitteli 1958. Patologisen anatomian erikoispätevyyden Dammert sai 1962.


title: Kai Dammert

text: Dammert toimi Oulun yliopiston patologisen anatomian professorina vuodesta 1963 vuoteen 1986, nimityksen virkaan hän sai 1965. Hänen johdollaan yliopistossa luotiin patologian tutkimus- ja opetustoiminta, samoin kuin kehitettiin palvelulaboratoriotoimintaa Suomen Syöpäyhdistyksen ja Oulun yliopistollisen keskussairaalan kanssa. Talvisodassa haavoittunut ja toisen jalkansa menettänyt Dammert avioitui ensimmäisen kerran 1946 Zosia Roselliin kanssa, hänen toinen vaimonsa vuodesta 1986 on Anja Dammert.


title: Omar Emira

text: Omar Al-Sabahi Muhammad Muhammad Emira (; s. 24. kesäkuuta 1977 Giza) on egyptiläinen soutaja.


title: Omar Emira

text: Emira aloitti soutamisen vuonna 1992, ja häntä ovat valmentaneet Dmitro Riabukha ja Emad El-Ganzoury. Hän sijoittui Mohamed Nofelin kanssa kevyessä pariairokaksikossa 25:nneksi MM-kilpailuissa 2011. Pari kilpaili samassa lajissa Lontoon olympialaisissa 2012, joissa se oli 20. eli viimeinen.


title: Dammert

text: Dammert on sukunimi seuraavilla henkilöillä:


title: Televisioasema

text: Televisioasema on keskus, joka välittää ohjelmia, kanavia, kuten MTV3. Ohjelmia voidaan lähettää analogisesti tai digitaalisesti. Lähetinasemalla on radiosignaalin lähetin (lähetinvahvistin) ja lähetinasemaan liittyy antennimasto ja siellä oleva lähetinantenni.


title: Televisioasema

text: Nykyään lähetysasemat ovat usein yhdistettyjä radio- ja televisioasemia, jotka lähettävät sekä radio-ohjelmien että tv-ohjelmien signaaleja.


title: Teurastamo 5 (yhtye)

text: Teurastamo 5 oli oriveteläis-helsinkiläis-tamperelainen neljän nuoren miehen muodostama yhtye. Teurastamo 5 levytti Stupido Recordsin kautta kaksi albumia: Halla (1992) ja Angervo (1994). Yhtyeen nimi tulee Kurt Vonnegutin romaanista Teurastamo 5.


title: Teurastamo 5 (yhtye)

text: Helsingin Sanomat kirjoitti yhtyeestä: "Teurastamo 5 on jonnekin Noitalinna Huraan, Kumikamelin ja Kelpo Poikien naapurustoon musiikillaan ja salaperäisen otteellaan asettuva ryhmä. Teurastamolla on hiljaisen päättäväinen ote, maalta ja luonnosta tuleva rytmi ja mielensä sopukoissa tummaa hulluutta."


title: Gerard de Kruijff

text: Gerard Pieter de Kruijff (27. tammikuuta 1890 Buren – 16. lokakuuta 1968 Deventer) oli alankomaalainen ratsastaja ja olympiavoittaja.


title: Gerard de Kruijff

text: De Kruijff palveli armeijassa ja nousi everstiksi saakka husaarirykmentissä. Hän oli työskennellyt Italiassa ratsastuskouluissa ja käytti kokemustaan hyväkseen myöhemmin Alankomaiden armeijan ratsastusopetuksessa. Työ oli menestyksekästä, sillä Alankomaat hallitsi kenttäratsastuksen olympia-areenoita vuosina 1924 ja 1928.


title: Gerard de Kruijff

text: De Kruijff voitti sekä vuoden 1924 että kesän 1928 olympiakisoissa kenttäratsastuksen joukkuekilpailussa kultaa ja sai lisäksi henkilökohtaisesta kilpailusta hopeamitalin 1928. Hän sijoittui henkilökohtaisessa kilpailussa kolmanneksitoista vuonna 1924 Pariisin kisoissa. Amsterdamissa 1928 hän osallistui myös esteratsastukseen, jossa hän sijoittui henkilökohtaisessa kilpailussa 27:nneksi ja oli Alankomaiden kymmenenneksi sijoittuneen joukkueen jäsen. De Kruijff osallistui vuoden 1928 olympialaisten kenttäratsastukseen Charles Pahud de Mortanges'n hevosella, koska hänen oma ratsunsa oli rampautunut juuri ennen kisojen alkua.


title: Liisanpuistikko

text: Liisanpuistikko () on pieni puisto Helsingin Kruununhaassa. Puistoa rajoittavat Pohjoisranta, Maneesikatu, Maurinkatu ja Liisankatu.


title: Liisanpuistikko

text: Puistossa on Gunnar Finnen ja Armas Lindgrenin veistämä Pellingin retken muistomerkki. Se pystytettiin vuonna 1921 niiden Suomen sisällissodan aikana Helsingistä paenneiden valkoisten muistoksi, jotka menehtyivät jäällä Pellingin kohdalla Porvoon saaristossa.


title: Liisanpuistikko

text: Nykyisen Liisanpuiston paikalla oli 1800-luvulla tori, jonka nimi oli Elisabeths Torg. Sinne johtavan Liisankadun tavoin se sai nimensä keisarinna Elisabetin, Aleksanteri I:n puolison mukaan. Tori syntyi rantoja täytettäessä. Vuonna 1876 sen keskiosa istutettiin pyöreäksi puistikoksi, joka vuonna 1930 muutettiin suorakulmaiseksi.. Aukiolla pysyi kuitenkin tori-nimi vuoteen 1928 saakka. Vuonna 1909 sille vahvistettiin suomenkielinen nimi Elisabetintori, ja vuonna 1928 se sai nykyisen nimensä.


title: Liisanpuistikko

text: Elisabetintorin välitön ympäristö oli 1800-luvulla Helsingin ylhäisön asuinseutua, josta August Schauman muistelmissaan vertasi Pariisin Faubourg Saint-Germainiin. Sitä ympäröineissä empiretyylisissä puutaloissa asuivat muun muassa kreivi Ramsay, kreivi ja senaattori Gustaf Magnus Armfelt, senaatin puheenjohtaja Lars Gabriel von Haartman ja salaneuvos Otto Wilhelm Klinckowström.


title: Liisanpuistikko

text: Monet puutalot purettiin jo 1800-luvun lopulla, ja paikalle rakennettiin kerrostaloja. Klinckowströmin talo torin pohjoislaidalla, Liisankadun varrella, oli viimeiset vuotensa opetuskomppanian käytössä, ja siinä koulutettiin alipäällystöä vuonna 1881 perustettuja suomalaisia asevelvollisuuspataljoonia varten. Sen paikalle valmistui vuonna 1882 Uudenmaan kasarmi, jossa nykyisin toimii Sotamuseo.


title: Anna-Maria Ravnopolska-Dean

text: Anna-Maria Ravnopolska-Dean (s. 3. elokuuta 1960) on bulgarialainen harpunsoittaja ja säveltäjä.


title: Thomas Riggs

text: Thomas Cooper Riggs (22. toukokuuta 1903 Lontoo – 5. helmikuuta 1976 Blyth) oli brittiläinen kilpapurjehtija ja olympiamitalisti.


title: Thomas Riggs

text: Riggs voitti hopeaa 8mR-luokassa Pariisin olympialaisissa 1924. Tuolloin samassa veneessä hänen kanssaan oli myös hänen isänsä Walter. Thomas Riggs osallistui samaan kilpaluokkaan vielä Amsterdamin kisoissa 1928, joissa brittijoukkue sijoittui seitsemänneksi.


title: Doolittlen isku

text: Doolittlen isku oli Yhdysvaltain laivaston toisessa maailmansodassa tekemä lentohyökkäys Japanin pääsaaria ja Tokiota vastaan.


title: Doolittlen isku

text: Hyökkäys toteutettiin 18. huhtikuuta 1942, jolloin 16 B-25 Mitchell -konetta nousi ilmaan "USS Hornetilta" ja pommitti Tokiota, Jokohamaa, Yokosukaa, Nagoyaa, Kobea ja Osakaa. Ennen pommituksia Yhdysvaltain laivaston kevyt risteilijä "USS Nashville" upotti keisarillisen Japanin laivaston partioveneen "Nittōmarun", joka yritti varoittaa pommituksista japanilaisia. Viisi partioveneen miehistönjäsentä joutui myöhemmin yhdysvaltalaisten vangeiksi.


title: Doolittlen isku

text: Pommitusten jälkeen koneet lensivät suunnitelman mukaisesti Kiinaan, mutta eivät saavuttaneet suunniteltuja kenttiään, vaan tuhoutuivat laskussa rannikolle. Kahdeksan miehistöön kuulunutta joutui japanilaisten vangeiksi. Näistä kolme teloitettiin ja yksi kuoli sairauteen. Loput neljä sotavankia vapautettiin elokuussa 1945 Nankingissa. Kaksi miehistön jäsentä hukkui heidän koneensa pudottua mereen. Yksi miehistön jäsen kuoli yrittäessään paeta Kiinan rajan yli.,


title: Doolittlen isku

text: Yksi koneista laskeutui Neuvostoliittoon 65 kilometrin päähän Vladivostokista. Koneen miehistö joutui myöhemmin internoiduiksi yli vuoden ajaksi, kunnes miehet pääsivät pakenemaan Ašgabatista Iranin rajan yli Britannian konsulaattiin 11. toukokuuta 1943.


title: Doolittlen isku

text: Kiinalaiset sotilaat ja siviilit yrittivät auttaa koneiden miehistöjä pakenemaan ja yhteensä 80 miehestä 69 pääsi pakenemaan japanilaisia. Yli 10 000 kiinalaista siviiliä tapettiin japanilaisten etsiessä koneiden miehistön jäseniä Zhejiang-Jiangxin sotaretken aikana touko-syyskuussa 1942.


title: Kaunokaiset

text: Kaunokaiset ("Bellis") on suku asterikasvien (Asteraceae) heimossa.


title: Kaunokaiset

text: Kaunokaisiin kuuluu 10 lajia:


title: Walter Riggs

text: Walter Riggs (1. tammikuuta 1877 Leiston – 10. marraskuuta 1951 Blyth) oli brittiläinen kilpapurjehtija ja olympiamitalisti. Hän voitti 47-vuotiaana hopeaa 8mR-luokassa Pariisin olympialaisissa 1924. Riggsin kanssa samassa joukkueessa oli hänen poikansa Thomas.


title: Pietari (artisti)

text: Pietari Kiviharju (s. 1976) ,taiteilijanimeltään Pietari, on suomalainen rap-artisti.


title: Pietari (artisti)

text: Pietari kuvailee itseään artistina: "En ole tekninen räppäri. Vahvuuteni ovat muilla osa-alueilla. Minulla on yksinkertainen, maanläheinen flow, sekä iän mukanaan tuomaa perspektiiviä."


title: Pietari (artisti)

text: Pietarilla on myös blues/iskelmä-yhtye Pietari & Kohtalon kauppiaat. Yhtye julkaisi ensialbuminsa Paratiisi odottaa vuonna 2013 Helmi Levyjen kautta. Keskisuomalaisen toimittaja Vesa Rantama kirjoitti albumista: "Rumpujen vispikomppi, pystybasson kohmeiset kuljetukset ja kuivasti soivat tarkat kitarat luovat kaurismäkeläisen ilmapiirin, kuin kuvan kadotetusta Suomesta, jossa monipuoliset amerikkalaiset vaikutteet yhdistyvät omaehtoiseksi tekemiseksi."


title: Pietari (artisti)

text: Pietari muodostaa Pietarin Spektaakkeli -yhtyeen yhdessä rumpali Tyko Haapalan ja basisti Mitja Tuuralan kanssa. Yhtye julkaisi debyyttialbuminsa Rakkauteen maaliskuussa 2014. Jos vielä kaipaat -kappale nousi julkaisuviikollaan suoraan Radio Suomen soitetuimmaksi. Radio Helsinki ja Nyt-liite valitsivat albumin viikon levykseen.


title: Pietari (artisti)

text: Pietarin Spektaakkeli osallistui Uuden Musiikin Kilpailuun vuonna 2016 kappaleella "Liian kuuma", mutta ei päässyt semifinaalista jatkoon.


title: Kick In

text: Kick In on Richard Wallacen ohjaama yhdysvaltalainen rikosdraamaelokuva vuodelta 1931. Elokuvan pääosia näyttelevät Clara Bow, Regis Toomey ja Wynne Gibson. Rikosdraaman tuotti ja levitti Paramount Pictures. "Kick In" oli Clara Bow’n viimeinen elokuva Paramount Picturesille. "Kick In" kertoo entisestä rikollisesta Chick Hewesistä (Regis Toomey), joka yrittää pysyä kaidalla polulla Molly-vaimonsa (Clara Bow) avulla. Kuitenkin olosuhteet pakottavat pariskunnan osallistumaan vakavaan rikokseen.


title: Kick In

text: "Kick In" perustuu Willard Mackin vuoden 1914 Broadway-näytelmään, jossa oli pääosassa John Barrymore. Näytelmää esitettiin teatterissa myös vuonna 1925. Näytelmän pohjalta Bartlett Cormack oli laatinut käsikirjoituksen. Näytelmä oli filmatisoitu kahdesti mykkäelokuvakautena: Pathé filmatisoi näytelmän vuonna 1917 nimellä "Kick In" ja Paramount Pictures vuonna 1922 nimellä "Elämän seikkailut". "Elämän seikkailut" oli ollut kadoksissa yli 80 vuotta, kunnes se löydettiin moskovalaisesta elokuva-arkistosta vuonna 2010. "Elämän seikkailut" palautettiin Yhdysvaltoihin samana vuonna.


title: Kick In

text: "Kick Inin" kuvaukset alkoivat 23. helmikuuta ja päättyivät maaliskuussa 1931. "Kick In" kuvattiin Paramount Picturesin studioilla Los Angelesin Hollywoodissa. "Kick In" sai ensi-iltansa 24. toukokuuta vuonna 1931. Elokuvan oikeuksia nykyään kontrolloi Universal Studios, joka omistaa tai kontrolloi kaikkia Paramount Picturesin vuosien 1929–1949 välillä valmistuneita elokuvia. Elokuvaa säilytetään UCLA Film & Television Archive -arkistossa, ja siitä on säilynyt useita kopioita, vaikka elokuvaa ei ole julkaistu VHS:lle tai DVD:lle.


title: Matti Hannula

text: Matti Hannula (14. kesäkuuta 1943 Elimäki – 4. kesäkuuta 2013 Outokumpu) oli arvostettu suomalainen urkutaiteilija.


title: Matti Hannula

text: Hannula opiskeli kanttoriksi ja urkuriksi ensin Sibelius-Akatemian Kuopion yksikössä ja myöhemmin Helsingissä Enzio Forsblom johdolla. Urkurin tutkinnon hän sai vuonna 1966, minkä jälkeen hän oli vuoden kanttorina Kuopiossa. Vuosina 1967-1974 Hannula oli Pyynikin seurakunnan urkurina Aleksanterin kirkossa. Tänä aikana hän oli perustamassa Pirkanmaan musiikkiopistoa vuonna 1970, missä hän oli myös rehtorina. Uransa päätyön hän teki Tampereen tuomiokirkon urkurina vuosina 1974-2013. Hän jäi eläkkeelle urkurin virasta kesäkuun alussa vuonna 2013 ja menehtyi vain muutama päivä tämän jälkeen.


title: Matti Hannula

text: Hannula konsertoi laajasti sekä Suomessa että ulkomailla. Tampereen tuomiokirkossa hän järjesti konserttisarjoja.


title: Rajua rakkautta

text: Rajua rakkautta (; myös "Red Headed Savage") on vuonna 1932 ensi-iltansa saanut John Francis Dillonin ohjaama yhdysvaltalainen draamaelokuva, jonka pääosissa ovat Clara Bow ja Gilbert Roland. "Rajua rakkautta" on "Pre-Code"-ajan Hollywood-elokuva, ja se jäi Clara Bow’n toiseksi viimeiseksi elokuvaksi. "Rajua rakkautta" -elokuvan tuotti ja levitti Fox Film Corporation. "Rajua rakkautta" kertoo villistä nuoresta naisesta (Bow), joka kapinoi isäkseen luulemaansa miestä vastaan.


title: Rajua rakkautta

text: Museum of Modern Art entisöi elokuvan vuonna 2012. Elokuvaa säilytetään myös Museum of Modern Artissa. "Rajua rakkautta" on julkaistu myös DVD:lle. "Rajua rakkautta" esitettiin Turner Classic Moviesin elokuvajuhlilla Hollywoodissa vuonna 2012. Dokumentin "The Celluloid Closet" (1995) mukaan "Rajua rakkautta" oli ensimmäinen Hollywood-elokuva, jossa esitetään homobaari.


title: Rajua rakkautta

text: "Rajua rakkautta" perustuu Tiffany Thayerin samannimiseen romaaniin (1931), jonka pohjalta Edwin J. Burke laati käsikirjoituksen. "Rajua rakkautta" -elokuvan tuotanto alkoi 12. syyskuuta 1932 ja päättyi 2. marraskuuta. Bow oli sitoutunut elokuvaan 7. toukokuuta 1932. Elokuvalla oli melkein puolen miljoonan dollarin budjetti. Bow sai palkaksi 125 000 dollaria, ja elokuva on Bow’n ensimmäinen elokuva huhtikuisen 1931 hermoromahduksen jälkeen. Bow’sta tuli sopimuksensa kautta Foxilla ensimmäinen näyttelijätär, jolle annettiin oikeus puuttua käsikirjoituksen laatimiseen ja sen hyväksyntään.


title: Rajua rakkautta

text: "Rajua rakkautta" sai ensi-iltansa New Yorkissa 24. marraskuuta vuonna 1932. Elokuva pääsi maanlaajuiseen teatterilevitykseen 27. marraskuuta. Suomessa elokuva julkaistiin 8. tammikuuta vuonna 1933. "Rajua rakkautta" oli ilmestyessään taloudellinen menestys. Kriitikot ylistivät Bow’n roolisuoritusta. Vaikka itse elokuva ei saanut kriitikoilta hyvää vastaanottoa, se oli kuitenkin yleisömenestys. Bow oli kertonut "Rajua rakkautta" olleen hänen henkilökohtainen suosikkielokuvansa.


title: Vincenzo Bacchi

text: Vincenzo Bacchi (1. elokuuta 1854 Castelfranco Emilia – 23. tammikuuta 1924) oli italialainen roomalaiskatolinen piispa. Hänet vihittiin papiksi Bolognan arkkihiippakuntaan 17. maaliskuuta 1878 ja nimitettiin sen vihkipiispaksi sekä Mynduksen titulaaripiispaksi 16. lokakuuta 1906. Piispaksi vihkiminen seurasi 18. marraskuuta. Pääkonsekraattorina toimi Domenico Svampa, jota avustivat Arturo Marchi ja Vittorio Amedeo Ranuzzi de' Bianchi.


title: Vincenzo Bacchi

text: Bacchi sai 2. joulukuuta 1912 nimityksen Faenzan piispaksi, jona hän toimi, kunnes kuoli 69-vuotiaana virassa.


title: 1st Playable Productions

text: 1st Playable Productions on yhdysvaltalainen pelitalo.


title: 1st Playable Productions

text: Pelitalon perustivat vuonna 2005 ryhmä Vicarious Visionsin entisiä työntekijöitä.


title: Ingvar Danielsson

text: Ingvar Danielsson (24. toukokuuta 1922 Inkoo – 21. huhtikuuta 2016) oli suomalainen kemisti. Hän opiskeli kemiaa Åbo Akademissa ja väitteli siellä tohtoriksi vuonna 1957. Hän työskenteli Åbo Akademissa aluksi assistenttina ja lehtorina, ja professuuria hän hoiti siellä vuosina 1965–1985. Hänen alansa oli fysikaalinen kemia, ja hän tutki erityisesti kolloidikemiaa.


title: 24 Caret Games

text: 24 Caret Games on videopelien kehittämiseen perustunut yritys. Sen perustivat vuonna 2008 High Impact Gamesin entiset työntekijät. Sen pääkonttori sijaitsee Sherman Oaksilla, Californiassa.


title: 24 Caret Games

text: 20. kesäkuuta 2009 24 Caret Gamesin Matt Gilgenback ilmoitti, että he julkaisisivat ensimmäisen pelinsä PlayStation 3:lle.


title: Lanzaroten lentoasema

text: Lanzaroten lentoasema on matkustajaliikenteen lentoasema Arrecifessa, Lanzaroten suurimmassa kaupungissa. Lentoasema on Lanzaroten saaren ainoa lentoasema. Lentoaseman IATA-koodi on ACE ja ICAO-koodi on GCRR.


title: Wimbledonin tennisturnaus 2013 – miesten kaksinpeli

text: Roger Federer oli turnauksen hallitseva mestari. Hän hävisi kuitenkin jo toisella kierroksella maailmanlistan sijalla 116 olleelle Serhi Stah’ovskyille. Ensimmäisellä kierroksella maailmanlistalla viidentenä ollut Rafael Nadal hävisi maailmanlistan sijalla 135 olleelle Steve Darcisille.


text:
Turnauksen voitti Andy Murray ollen ensimmäinen brittivoittaja vuoden 1936 jälkeen.
 Milos Raonic "(2. kierros)"
 John Isner "(2. kierros)"
 Gilles Simon "(1. kierros)"
 Mihail Južnyi "(4. kierros)"
 Sam Querrey "(1. kierros)"
 Juan Mónaco "(3. kierros)"
 Andreas Seppi "(4. kierros)"
 Jerzy Janowicz "(välierät)"
 Benoît Paire "(3. kierros)"
 Aleksandr Dolgopolov "(3. kierros)"
 Kevin Anderson "(3. kierros)"
 Jérémy Chardy "(3. kierros)"
 Grigor Dimitrov "(2. kierros)"
 Fabio Fognini "(1. kierros)"
 Julien Benneteau "(2. kierros)"
 Tommy Robredo "(3. kierros)"